open-index/open-wikipedia-markdown huggingface dataset:
ആഗതൻ

കമൽ സം‌വിധാനം ചെയ്ത് 2010 ഫെബ്രുവരി 12-ന്‌ പ്രദർശനം ആരംഭിച്ച ഒരു മലയാളചലച്ചിത്രമാണ്‌ **ആഗതൻ**.
ദിലീപ് പ്രധാന കഥാപാത്രമായ ഗൗതം മേനോനെ അവതരിപ്പിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും നിർവഹിച്ചിരിക്കുന്നത് കലവൂർ രവികുമാറാണ്‌. ബോഡിഗാഡിനു ശേഷം ദിലീപ് അഭിനയിച്ച അടുത്ത ചിത്രമാണ് ആഗതൻ. ദിലീപ്,സത്യരാജ്, ചാർമി കൗർ , ലാൽ, ബിജു മേനോൻ, ഇന്നസെന്റ്, സറീനാ വഹാബ്, ബാബു നമ്പൂതിരി, ശില്പ്പാ ബാല, ഷംനാ, അശ്വിൻ, അംബികാ മോഹൻ, റീനാ ബഷീർ, തുടങ്ങിയവരും ചിത്രത്തിൽ അഭിനയിക്കുന്നു.
ആഗതനിൽ ബിജു മേനോൻ ഒരു ഡോക്ടറുടെ വേഷത്തിലാണ് അഭിനയിക്കുന്നത്.

## അഭിനേതാക്കൾ

## കഥാസംഗ്രഹം

റിട്ടയേർഡ് കേണൽ ഹരീന്ദ്രനാഥ വർമ്മയുടെയും(സത്യരാജ്)ഗൗതം മേനോന്റെയും (ദിലീപ്)ന്റെയും കഥയാണ് ആഗതൻ എന്ന സിനിമയിലൂടെ പറയുന്നത്. ഗൗതമിന്റെ അച്ഛൻ മുകുന്ദൻ മേനോൻ,  ശ്രീനഗറിലെ‍ ഒരു ബാങ്കിൽ ഉദ്ദ്യോഗസ്ഥനാണ്. അമ്മ സുജാത. സഹോദരി അമ്രിത. ഗൗതമിനു ഏഴ് വയസ്സുള്ളപ്പോൾ കാശ്മീരിൽ വെച്ച് തീവ്രവാദി ആക്രമണത്തിൽ  കുടുംബം നഷ്ട്ടപ്പെടുന്നു . വർഷങ്ങൾക്കു ശേഷം ഗൗതം സ്വന്തം നാട്ടിലേക്ക് തിരിച്ചു വരുന്നു.യാത്രക്കിടെ ബാഗ്ലൂരിൽ വെച്ച് ശ്രേയ (ചാർമി) എന്ന ഒരു പെൺകുട്ടിയെ കണ്ടുമുട്ടുന്നു. പിന്നീട് പലപ്പോഴായി ബാഗ്ലൂരിൽ വെച്ച് അവർ തമ്മിൽ കണ്ടുമുട്ടുന്നു. ശ്രുതിക്ക് ഗൗതമിനെ ഇഷ്ട്ടപ്പെടുന്നു ഗൗതമിനു ശ്രേയയെയും. വീട്ടുകാർ അവർ തമ്മിലുള്ള വിവാഹം ആലോചിക്കുന്നു. ശേഷം ശ്രുതിയുടെ അച്ഛൻ റിട്ടേർഡ് കേണൽ ഹരീന്ദ്രനാഥ വർമ്മയെ കാണാൻ പോകുന്നു. അതിലൂടെ കഥ വഴിത്തിരിവിലെത്തുന്നു.

## അവലംബം

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
അമൃതം

അമൃതം അഥവ മരണം  എന്തെങ്കിലും കൊണ്ട്  ഒഴിവാക്കുവാൻ സാധിക്കുമോ അതാണ് **അമൃതം** എന്ന് പറയുന്നത്. മരിക്കാതിരിക്കുക എന്നു മാത്രമല്ല മരിച്ചവർ ജീവിക്കുക എന്നതുകൂടി അമൃതംമൂലം സാധ്യമായിത്തീരുന്നു എന്നു വിശ്വസിക്കപ്പെടുന്നു.

## ഹിന്ദു പുരാണത്തിൽ
അമൃതത്തെ ബ്രഹ്മാനന്ദമായി ഉപനിഷത്തുകളിൽ നിർദ്ദേശിച്ചിട്ടുണ്ട്. *യജ്ഞാത്വാമൃതമശ്നുതേ* എന്നിങ്ങനെ ആത്മജ്ഞാനത്തിന്റെ ഫലം അമൃതാനുഭൂതിയാണെന്നു ഭഗവദ്ഗീതയിലും പ്രസ്താവിച്ചിരിക്കുന്നു. യജ്ഞശിഷ്ടത്തെ (യാഗത്തിൽ ദേവതയ്ക്കു സമർപ്പിച്ചതിനുശേഷം ദ്രവ്യത്തെ) അമൃതമെന്നു വ്യവഹരിക്കുന്നുണ്ട്. അതു ഭുജിക്കുന്നവർ എല്ലാ പാപത്തിൽ നിന്നും മുക്തരാകുന്നു എന്നു ഭഗവദ്ഗീതയിൽ പറഞ്ഞിട്ടുണ്ട്.
## ഐതിഹ്യം
ഗോരൂപം ധരിച്ച ഭൂമിദേവിയെ തന്റെ ആജ്ഞയ്ക്കുവശംവദയാക്കി പൃഥുചക്രവർത്തി അവരവർക്കിഷ്ടമുള്ളതു കറന്നെടുക്കാൻ നിർദ്ദേശിച്ചപ്പോൾ ദേവൻമാർ ദുഗ്ധരൂപേണ കറന്നെടുത്തതു അമൃതമാണെന്നു പുരാണത്തിൽ പറഞ്ഞിട്ടുണ്ട്. ദേവൻമാർ ദുർവാസാവിന്റെ ശാപംകൊണ്ട് ജരാബാധിതരായപ്പോൾ അസുരൻമാരുമായി സഖ്യം ചെയ്ത് ഇരുവരുംകൂടി പാലാഴിമഥനം നടത്തുകയും അതിൽനിന്നും ലഭിച്ച വിഭവങ്ങളിൽ സർവപ്രധാനം അമൃതമായിരുന്നു എന്നു പ്രസിദ്ധമാണ്. കർണാമൃതം, നേത്രാമൃതം തുടങ്ങിയ ഭാഷാപ്രയോഗങ്ങൾ അമൃതത്തിന്റെ മഹനീയതയെ ദ്യോതിപ്പിക്കുന്നു. ചന്ദ്രൻ അമൃതകിരണനാണെന്നും പ്രസിദ്ധിയുണ്ട്. ദേവൻമാർ ഭക്ഷിക്കുന്നതുകൊണ്ട് കൃഷ്ണപക്ഷത്തിൽ ചന്ദ്രൻ ഓരോ കലയായി കാണാതാകുന്നു എന്ന് പൌരാണികർ വിശ്വസിച്ചിരുന്നു. ചന്ദ്രനിലെ ഒരിക്കലും ക്ഷയിക്കാത്ത ഒരൊറ്റകലയ്ക്ക് അമൃതകല എന്നാണ് പേർ. ജീമൂതവാഹനന്റെ പ്രാണത്യാഗത്താൽ പശ്ചാത്താപഭരിതനായ ഗരുഡൻ അമൃതം സമ്പാദിച്ചു വർഷിക്കുകയാൽ അസ്ഥിശേഷരായിരുന്ന നാഗങ്ങളെല്ലാം ജീവിച്ചു എന്നു ജാതകകഥകളെ ആസ്പദമാക്കിയെഴുതിയ നാഗാനന്ദം നാടകത്തിൽ വർണിതമായിട്ടുണ്ട്. രാവണവധത്താൽ സന്തുഷ്ടരായ ദേവൻമാർ ശ്രീരാമനെ അഭിനന്ദിച്ച ഘട്ടത്തിൽ ദേവേന്ദ്രൻ അദ്ദേഹത്തോടു വരം ചോദിക്കുവാൻ നിർദ്ദേശിച്ചു. യുദ്ധത്തിൽ തനിക്ക് ഉപകാരം ചെയ്തു മരിച്ച വാനരൻമാർ ജീവിക്കണമെന്നും അംഗവൈകല്യം സംഭവിച്ചവർ മുമ്പത്തെപ്പോലെ സ്വസ്ഥരാകണമെന്നും ആഗ്രഹം പ്രദർശിപ്പിക്കുകയുണ്ടായി. ദേവരാജൻ അമൃതവർഷംകൊണ്ട് ആ അപേക്ഷ നിറവേറ്റിക്കൊടുത്തു.

വർഗ്ഗം:തത്ത്വശാസ്ത്രം
പാലുവായ്

തൃശൂർ ജില്ലയിലെ ഗുരുവായൂരിനു അടുത്തുള്ള ഒരു ഗ്രാമമാണ് പാലുവായ്. സെന്റ്‌ അന്തോനീസ് യു പി സ്കൂൾ പലുവയിൽ സ്ഥിതി ചെയ്യുന്നു, ഇതിനോട് ചേർന്ന് സെന്റ്‌ അന്തോനീസ് പള്ളിയും ഒരു സന്ന്യാസ ആശ്രമവും സ്ഥിതി ചെയ്യുന്ന്നു. കോതകുളങ്ങര അമ്പലവും പാലുവായിലുണ്ട്. എല്ലാ കൊല്ലവും ഈ അമ്പലത്തിലെ ഉത്സവം വളെരെ ആഘോഷമായി കൊണ്ടാടുന്നു . ഗുരുവായൂർ തൃശൂർ റെയിൽവേ പാത പാലുവായിൽ കൂടി കടന്നു പോകുന്നു . ഈ ഗ്രാമം തൈക്കാട് പഞ്ചായത്തിൽ പെട്ട ഒരു പ്രദേശമാണ് . തൈക്കാട് പഞ്ചായത്ത് ഓഫീസും പാലുവായിലാണ് സ്ഥിതി ചെയ്യുന്നത്.പലുവായ് എന്ന ഗ്രാമം ഗുരുവായൂർ എന്ന  കോര്പരെഷനോട് ചേർത്തു.

 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
82-ആം അക്കാദമി പുരസ്കാരങ്ങൾ

2009-ലെ തെരഞ്ഞെടുത്ത മികച്ച ചലച്ചിത്രങ്ങളെ ആദരിച്ചു കൊണ്ടുള്ള **82-ആം [[അക്കാദമി പുരസ്കാരം|അക്കാദമി പുരസ്കാരദാനച്ചടങ്ങ്]]**  2010 മാർച്ച് 7-ന് ലോസ് ആഞ്ചലസിലെ കൊഡാക് തീയേറ്ററിൽ അമേരിക്കൻ സമയം വൈകീട്ട് 5:30-ന്‌ നടന്നു. സധാരണ രീതിയിൽ ഫെബ്രുവരി മാസം നടക്കുന്ന ഈ ചടങ്ങ് മാർച്ച് മാസത്തിലേക്കാക്കിയത് 2010-ലെ ശൈത്യകാല ഒളിമ്പിക്സ് നടന്നതു കാരണമാണ്‌. യുണൈറ്റഡ് സ്റ്റേറ്റ്സിൽ എ.ബി.സി. ചടങ്ങ് ടെലിവിഷനിൽ തത്സമയ സംപ്രേഷണം ചെയ്തു.

## പ്രധാന പുരസ്കാരങ്ങൾ

## അവലംബം


വർഗ്ഗം:അക്കാദമി പുരസ്കാരങ്ങൾ
കാതറീൻ ബിഗലോ

ഒരു അമേരിക്കൻ ചലച്ചിത്ര സം‌വിധായകയാണ്‌ **കാതറീൻ ബിഗലോ**(ജനനം:നവംബർ 27, 1951). 1987-ൽ പുറത്തിറങ്ങിയ *നിയർ ഡാർക്ക്*, 1991-ൽ പുറത്തിറങ്ങിയ *പോയന്റ് ബ്രേക്ക്*, 2009-ൽ പുറത്തിറങ്ങി, 2010-ലെ ആറു അക്കാദമി അവാർഡുകൾ കരസ്ഥമാക്കിയ *[[ദ ഹർട്ട് ലോക്കർ]]* എന്നിവയാണ്‌ കാതറീന്റെ ശ്രദ്ധേയമായ ചിത്രങ്ങൾ. മികച്ച സം‌വിധാനത്തിനുള്ള അക്കാദമി അവാർഡ് ലഭിച്ച ആദ്യ വനിതയാണിവർ

*ദ ഹർട്ട് ലോക്കർ* എന്ന ചിത്രത്തിന്റെ സം‌വിധാനത്തിനു് ഡയറക്ടേർസ് ഗിൽഡ് ഫോർ അമേരിക്ക അവാർഡ് ഫോർ ഔട്ട്സ്റ്റാൻഡിങ്ങ് ഡയറക്ടിങ്ങ്, മികച്ച സം‌വിധായികയ്ക്കുള്ള ബാഫ്റ്റ പുരസ്കാരം, മികച്ച സം‌വിധായികയ്ക്കുള്ള അക്കാദമി പുരസ്കാരം എന്നീ പുരസ്കാരങ്ങൾ കാതറീൻ നേടി. ആ ചിത്രം 2010-ലെ ഏറ്റവും നല്ല ചിത്രമായി ബാഫ്റ്റയിലും, അക്കാദമി പുരസ്കാരത്തിലും തെരഞ്ഞെടുക്കപ്പെട്ടു. അതു പോലെ 2010-ലെ മികച്ച ചിത്രത്തിനുള്ള ഗോൾഡൻ ഗ്ലോബ് പുരസ്കാരത്തിനും ഈ ചിത്രം നിർദ്ദേശിക്കപ്പെട്ടിട്ടുണ്ട്.

## ജീവിതരേഖ
അമേരിക്കൻ ഐക്യനാടുകളിലെ കാലിഫോർണിയയിലെ സാൻ കരോൾസിൽ‌ ഒരു പെയിന്റ് ഫാക്ടറി മാനേജരുടെയും, ലൈബ്രേറിയന്റെയും മകളായാണ്‌ കാതറീൻ ജനിച്ചത്. ഒരു ചിത്രകാരിയായ കാതറീൻ ചിത്രകലാ രംഗത്തു നിന്നുമാണ്‌ ചലച്ചിത്ര രംഗത്തെത്തിയത്. ന്യൂയോർക്കിലെ വിറ്റ്നി മ്യൂസിയം ഓഫ് അമേരിക്കൻ ആർട്ടിലെ ചിത്രകലാ വിദ്യാർത്ഥിയായിരിക്കുന്ന സമയത്താണ്‌ ചലച്ചിത്ര രംഗത്തേക്കു പ്രവേശിക്കുന്നത്.

1989-ൽ കാതറീൻ ജെയിംസ് കാമറൂണിനെ വിവാഹം ചെയ്തു. 1991-ൽ ഇവർ ഈ വിവാഹ ബന്ധം വേർപെടുത്തി. 

## അവലംബം
 
വർഗ്ഗം:1951-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 27-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര സംവിധായകർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
സാറ്റലൈറ്റ് ഡിഷ്

വാർത്താവിനിമയ ഉപഗ്രഹങ്ങളിൽ നിന്നും വിവരങ്ങൾ സ്വീകരിക്കുവാൻ ഉപയോഗിക്കുന്ന തരം പരാബോളിക് ആൻറിനയാണ് **സാറ്റലൈറ്റ് ഡിഷ്**.
പരോബോളിക് ആകൃതി കാരണം ഡിഷിന്റെ ഫോക്കൽ പോയിന്റിലേക്ക് സിഗ്നലുകൾ കേന്ദ്രീകരിക്കപ്പെടുന്നു. ഫീഡ്‌ഹോൺ എന്നറിയപ്പെടുന്ന ഉപകരണം ഫോക്കൽ പോയിന്റിൽ ഘടിപ്പിച്ചിരിക്കുന്നു. സിഗ്നലുകൾ ശേഖരിച്ച് ലോ-നോയിസ് ബ്ലോക്ക് സംവിധാനത്തിലേക്ക് നൽകുക എന്നതാണ് ഇതിന്റെ ധർമ്മം.

## തരങ്ങൾ

## ഇതും കാണുക
* സാറ്റലൈറ്റ് ടെലിവിഷൻ
* സെറ്റ്-ടോപ് ബോക്സ്

## അവലംബം

## പുറം കണ്ണികൾ

*European Commission: The right to use a satellite dish.
*DishPointer - Satellite dish alignment with Google Maps.
*Guide explaining how to align a satellite dish .
*Online Satellite Finder Based on Google Maps


Image:Satellitedish1.JPG‎|General Electric satellite dish
Image:Sky minidish.JPG|Sky Digital "mini-dish"
Image:102 0242.JPG|Astro's "mini-dish"
Image:Dishing out the truth.JPG|Satellite Dishes installed on an apartment complex
Image:WWE_TRUCK.JPG|WWE HD trucks on a parking lot
ജാക്കോ പസ്ത്തോറിയസ്

അമേരിക്ക ക്കാരനായ ഒരു ബേസ് ഗിറ്റാറിസ്റ്റ് ആയിരുന്നു **ജോൺ ഫ്രാൻസിസ് ആന്റണി ജാക്കോ  പസ്ത്തോറിയസ്** (1951 ഡിസംബർ 1 - 1987 സെപ്തംബർ 21). ഒരു ജാസ് ബേസ് ഗിറ്റാറിസ്റ്റ്  ആയ ഇദ്ദേഹത്തിന്റെ വായനാ രീതിയും കണ്ടുപിടിത്തങ്ങളും ആണ് ഇദ്ദേഹത്തെ കൂടുതൽ ശ്രദ്ധേയനാക്കിയത്. വളരെ വേഗത്തിലുള്ള വായനയും ഹാര്മോനിക്സ്‌ മുതലായവയാണ് ഇതിൽ പ്രധാനപ്പെട്ടവ. എക്കാലത്തെയും ഏറ്റവും വലിയ ബേസ് ഗിറ്റാറിസ്റ്റ് ആയിട്ടാണ് സംഗീതലോകം ഇദ്ദേഹത്തെ കാണുന്നത്. ഡ്രംസ് വായനയിലൂടെയാണ് ആണ് ഇദ്ദേഹത്തിന്റെ സംഗീതലോകത്തേക്കുള്ള പ്രവേശനം. പിന്നീട് ഡബിൾ ബേസ് വായിക്കുകയും ഫ്രെട്ടുകൾ ഇല്ലാത്ത ബേസ് (fretless bass ) വായനയിൽ പ്രമുഖനാവുകയും ചെയ്തു.  നിരവധി ബാണ്ടുകളിൽ  ആദ്യകാലങ്ങളിൽ വായിച്ചിട്ടുള്ള ജാക്കോയുട്രെ പ്രധാനപ്പെട്ട ബാൻഡ്‌ വെതർ റിപോർട്ട് ആയിരുന്നു.

അമിതമായ മയക്കുമരുന്നിന്റെ ഉപയോഗം ഇദ്ദേഹത്തിന്റെ ജീവിതത്തെ വളരെ അധികം പ്രതികൂലമായി ബാധിച്ചു. 1987 ൽ അമിത മദ്യപാനത്തെ തുടർന്നുണ്ടായ ഒരു കയ്യേറ്റത്തിൽ നിന്നുമാണ്  മരണം സംഭവിച്ചത്.

## പുറം കണ്ണി
* വെബ് സൈറ്റ്

വർഗ്ഗം:പാശ്ചാത്യ സംഗീതജ്ഞർ
വർഗ്ഗം:ഗിറ്റാർ വായനക്കാർ
വർഗ്ഗം:അമേരിക്കൻ സംഗീതജ്ഞർ
വർഗ്ഗം:1951-ൽ ജനിച്ചവർ
ഡ്യൂറണ്ട് രേഖ

പാകിസ്താനും അഫ്ഗാനിസ്താനും തമ്മിലുള്ള അന്താരാഷ്ട്രഅതിർത്തിരേഖയാണ് **ഡ്യൂറണ്ട് രേഖ** എന്നറിയപ്പെടുന്നത്. അത്ര കൃത്യമായി തിട്ടപ്പെടുത്താത്ത ഈ അതിർത്തി ഏതാണ്ട് 2,640 കിലോമീറ്റർ (1,610 മൈൽ) നീളമുള്ളതാണ്. 1893-ൽ ബ്രിട്ടീഷ് ഇന്ത്യ ഭരണകൂടവും അഫ്ഗാനിസ്താനിലെ അന്നത്തെ അമീർ ആയിരുന്ന അബ്ദുർ‌റഹ്മാൻ ഖാനും തമ്മിൽ, ഇരുകൂട്ടരുടേയും സ്വാധീനമേഖലക്ക് പരിധി നിശ്ചയിക്കുന്നതിനായി ഒപ്പുവക്കപ്പെട്ട **ഡ്യൂറണ്ട് രേഖ കരാർ** പ്രകാരമാണ് ഈ അതിർത്തിരേഖ നിലവിൽ വന്നത്.  ബ്രിട്ടീഷ് ഇന്ത്യയിലെ അന്നത്തെ വിദേശകാര്യസെക്രട്ടറി ആയിരുന്ന ഹെന്രി മോർട്ടൈമർ ഡ്യൂറണ്ടിന്റെ പേരിലാണ് ഈ രേഖ അറിയപ്പെടുന്നത്. വിവിധ പഷ്തൂൺ ജനവിഭാഗങ്ങളുടെ ആവാസമേഖലകളെ രണ്ടായി വിഭജിച്ച ഈ രേഖ അഫ്ഗാനിസ്താൻ പാകിസ്താൻ ബന്ധത്തിനിടയിലുള്ള ഒരു പ്രധാന പ്രശ്നസ്രോതസ്സാണ്. മാത്രമല്ല, ലോകത്തെ ഏറ്റവും അപകടകരമായ മേഖലകളിലൊന്നിലൂടെയാണ് ഈ രേഖ കടന്നുപോകുന്നത് 

ഈ രേഖക്ക് അന്താരാഷ്ട്രഅതിർത്തി എന്ന നിലയിലുള്ള സ്ഥാനം ഇന്നുവരെ പൂർണ്ണമായി കൈവന്നിട്ടില്ല. വിവിധ അന്താരാഷ്ട്രഭൂപടങ്ങളിൽ പാക് അഫ്ഗാൻ അതിർത്തിയായി ഡ്യൂറണ്ട് രേഖയെ കാണിക്കുന്നുണ്ടെങ്കിലും അഫ്ഗാനിസ്താൻ ഈ രേഖയെ അംഗീകരിച്ചിട്ടില്ല. രേഖക്ക് കിഴക്കുള്ള പല പ്രദേശങ്ങളുടെ മേലും, പണ്ട് ബ്രിട്ടീഷുകാർക്കോ, ഇന്ന് പാകിസ്താൻ അധികൃതർക്കോ പൂർണമായി ആധിപത്യം സ്ഥാപിക്കാൻ സാധിച്ചിട്ടില്ല. പല പ്രദേശങ്ങളും രാഷ്ട്രീയസ്വയംഭരണമുള്ള ഗോത്രമേഖലയായി ഇന്നും തുടരുന്നു.

## ഡ്യൂറണ്ട് രേഖ കരാർ
ഡ്യൂറണ്ട് രേഖക്ക് ആസ്പദമായ കരാറാണ് ഡ്യൂറണ്ട് രേഖ കരാർ. ഒറ്റ താളുള്ള ഈ കരാർ, ഏഴ് ചെറിയ ഖണ്ഡികകൾ അടങ്ങിയതായിരുന്നു. ബ്രിട്ടീഷ് ഇന്ത്യക്ക് വേണ്ടി ഹെന്രി മോർട്ടൈമർ ഡ്യൂറണ്ടും അഫ്ഗാനികൾക്കായി അമീർ അബ്ദുർ റഹ്മാൻ ഖാനുമാണ് 1893 നവംബർ 12-ന് ഈ കരാറിൽ ഒപ്പുവച്ചത്. ഇതിനെത്തുടർന്ന് അതിർത്തി നിർണ്ണയിക്കുന്നതിന് ബ്രിട്ടീഷ് അഫ്ഗാൻ സം‌യുക്തസംഘം 1894-ൽ സർവേ ആരംഭിക്കുകയും ചെയ്തു.

## അവലംബം

## പുറത്തേക്കുള്ള കണ്ണികൾ
*ഡ്യൂറണ്ട് രേഖ കരാറിന്റെ പൂർണരൂപം - ഇംഗ്ലീഷ് വിക്കിസോഴ്സിൽ

വർഗ്ഗം:ഡ്യൂറണ്ട് രേഖ
ദ ഹർട്ട് ലോക്കർ

2008-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ്‌ **ദ ഹർട്ട് ലോക്കർ**. യുദ്ധം ശിഥിലമാക്കിയ ഇറാഖിൽ പ്രവർത്തിക്കുന്ന യു.എസ്. ബോംബ് നിർവീര്യ സ്ക്വാഡിന്റെ കഥ പറയുന്ന ഈ ചലച്ചിത്രം സം‌വിധാനം ചെയ്തത് കാതറീൻ ബിഗലോയാണ്‌. 2010-ലെ അക്കാദമി പുരസ്കാര ചടങ്ങിൽ ആറു പുരസ്കാരങ്ങളാണ്‌ ഈ ചിത്രം നേടിയത്. മികച്ച ചിത്രം, മികച്ച സം‌വിധായക, ചലച്ചിത്രത്തിനായി രചിച്ച മികച്ച തിരക്കഥ, എഡിറ്റിങ്ങ്, ശബ്ദമിശ്രണം, സൗണ്ട് എഡിറ്റിങ്ങ് എന്നീ അക്കാദമി പുരസ്കാരങ്ങളാണ്‌ ഈ ചിത്രം നേടിയത്. ഈ ചിത്രത്തിലൂടെ കാതറീൻ ബിഗലോക്ക് മികച്ച സം‌വിധാനത്തിനുള്ള പുരസ്കാരം ഒരു വനിതക്ക് ആദ്യമായി ലഭിച്ചു. 2010-ലെ [ബ്രിട്ടീഷ് അക്കാഡമി ഫിലിം അവാർഡ്|ബാഫ്റ്റ]] പുരസ്കാര ദാനചടങ്ങിൽ കച്ച ചിത്രം, മികച്ച സം‌വിധായക, ചലച്ചിത്രത്തിനായി രചിച്ച മികച്ച തിരക്കഥ, എഡിറ്റിങ്ങ്, ഛായാഗ്രഹണം, ശബ്ദം തുടങ്ങിയ പുരസ്കാരങ്ങളും ഈ ചിത്രത്തിനു ലഭിച്ചു. 
## അവലംബം


വർഗ്ഗം:മികച്ച ചിത്രത്തിനുള്ള ബാഫ്റ്റ പുരസ്കാരം നേടിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ ചിത്രങ്ങൾ
വിശ്വ മോഹൻ ഭട്ട്

ഭാരതീയനായ ഒരു സ്ലൈഡ് ഗിറ്റാർ വായനക്കാരനാണ് **വിശ്വ മോഹൻ ഭട്ട്** അഥവാ **വി.എം. ഭട്ട്**. കൂടാതെ മോഹന വീണ എന്ന ഉപകരണം രൂപപ്പെടുത്തിയതും ഇദ്ദേഹമാണ്. ഗിറ്റാറിൽ ഹിന്ദുസ്ഥാനി സംഗീതം വായിക്കുന്ന ഇദ്ദേഹത്തിനു 1994-ൽ ഗ്രാമി പുരസ്കാരം ലഭിച്ചു. 2004-ൽ ക്രോസ് റോഡ്സ് ഗിറ്റാർ ഫെസ്റിവലിൽ പങ്കെടുത്ത ഇദ്ദേഹം നിരവധി സന്ഗീതക്ജരുടെ  കൂടെ സംഗീത കച്ചേരികൾ അവതരിപ്പിച്ചിട്ടുണ്ട്.  1998-ൽ സംഗീത നാടക അക്കാദമി അവാർഡും, 2002 ൽ പത്മശ്രീ അവാർഡും ലഭിച്ചിട്ടുണ്ട്.

പത്മയാണ് ഇദ്ദേഹത്തിന്റെ സഹധർമിണി. മക്കൾ സലിൽ ഭട്ട്, സൗരഭ് ഭട്ട് എന്നിവരും സംഗീതലോകത്തെ പ്രതിഭകളാണ്. 
## പുരസ്കാരങ്ങൾ
*പത്മഭൂഷൺ, 2017

## മോഹന വീണ

## External links

*Official site
*An Interview With Pandit Vishwa Mohan Bhatt 

വർഗ്ഗം:ഗിറ്റാർ വായനക്കാർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1950-ൽ ജനിച്ചവർ
അപ്പൂപ്പൻതാടി ചെടികൾ

ചിലയിനം ചെടികളുടെ വിത്തുകൾക്കു പുറമേ ആവരണം ചെയ്തുകാണുന്ന ഘനം കുറഞ്ഞ് പഞ്ഞിപോലെയുള്ള ഘടനയാണ് **അപ്പൂപ്പൻ‌താടി** എന്നറിയപ്പെടുന്നത്. ഇത്തരം വിത്തുകൾ കാറ്റിൽ പറന്നു് ദൂരസ്ഥാനങ്ങളിൽ ചെന്നു വീണു് വിത്തുവിതരണം നടക്കാൻ ഈ ഘടന സഹായിക്കുന്നു. 

അപ്പൂപ്പൻ താടി ഉണ്ടാകുന്ന ചെടികളെ *മിൽക്ക് വീഡ്*  (ശാസ്ത്രനാമം - Asclepiadaceae) എന്നു ആംഗലേയത്തിൽ വിളിക്കുന്നു. പല ജാതികളിലുള്ള ചെടികളെ ഈ ഗണത്തിൽ പെടുത്തിയിരിക്കുന്നു. അപ്പൂപ്പൻതാടിക്ക് *വൂളീ പോഡ്* (woolly pod) എന്നാണ് ഇംഗ്ലീഷിൽ പേര്. 

സം‌യുക്തപുഷ്പഘടനയുള്ള സൂര്യകാന്തി, ചെണ്ടുമല്ലി തുടങ്ങിയ മിക്കവാറും സസ്യങ്ങളിലും അപ്പൂപ്പൻ‌താടിക്കു സമാനമായ ഘടനയുണ്ടെങ്കിലും എരുക്ക്(Crown flower അല്ലെങ്കിൽ Giant Milkweed ശാസ്ത്രനാമം Calotropis gigantea), അടപതിയൻ, തുടങ്ങിയ ചില ചെടികളിൽ ഈ ഘടന വൃത്താകാരത്തിൽ  ഘനം കുറഞ്ഞ ധാരാളം നാരുകളായി പരിണമിച്ചിരിക്കുന്നു. അതിലോലമായ ഈ നാരുകൾ വായുപ്രവാഹത്തിനനുസരിച്ച് വിത്തിനെ മുകളിലേക്കുയർത്താനും ദൂരസ്ഥലങ്ങളിൽ കൊണ്ടുചെന്നുവീഴ്ത്താനും സഹായിക്കുന്നു.

thumb|250px|left|എരുക്കിൻ കായ പൊട്ടി അപ്പൂപ്പൻ താടികൾ പുറത്തേയ്ക്ക്

## പുറത്തേക്കുള്ള കണ്ണികൾ

വർഗ്ഗം:സസ്യ പ്രജനനം
കാർത്തികപ്പള്ളി

ആലപ്പുഴ ജില്ലയിലെ കാർത്തികപ്പള്ളി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് **കാർത്തികപ്പള്ളി**. കയർ, മൽസ്യബന്ധനം എന്നിവയാണ് ഇവിടുത്തെ ജനങ്ങളുടെ പ്രധാന ഉപജീവന മാർഗങ്ങൾ. 

## ചരിത്രം
ഒരു കാലത്ത് ബുദ്ധമത കേന്ദ്രമായിരുന്നു കാർത്തികപ്പള്ളി. 904-933 കാലഘട്ടത്തിൽ തിരുവിതാംകൂറിലെ മഹാനായ ഭരണാധികാരി മാർത്താണ്ഡ വർമ്മ രാജാവ് കാർത്തികപ്പള്ളിയെ തിരുവിതാംകൂറിൽ ചേർത്തു. 1742 ലും 1753 ലും അടുത്ത സ്ഥലങ്ങളായ കായംകുളം, അമ്പലപുഴ എന്നിവ കാർത്തികപ്പള്ളി നാട്ടുരാജ്യത്തിൽ ചേർത്തു, അതിനുശേഷം ഇത് ഒരു പ്രധാന പ്രദേശമായി മാറി. ഇപ്പോൾ നിലവിലുള്ള പുറക്കാടിനും കായംകുളത്തിനും ഇടയിലുള്ള പ്രദേശം ഒരിക്കൽ കാർത്തികപ്പള്ളിയായിരുന്നു. 

കാർത്തികപ്പള്ളിയെ ഏറ്റവും അസാധാരണവും പ്രധാനപ്പെട്ടതുമാക്കി മാറ്റിയത് ഉൾനാടൻ ജലപാതയുടെയോ തോടിന്റെയോ സാമീപ്യമാണ്. ഇത് സൗജന്യ ഗതാഗതം സാധ്യമാക്കുകയും കാർത്തികപ്പള്ളിയെ ഒരു വ്യാപാര കേന്ദ്രമായി പരിണമിക്കുകയും ചെയ്തു. മാർക്കറ്റ് വളരെ വലുതും തിരക്കേറിയതുമായിരുന്നു, ഇപ്പോഴും പഴയ മാർക്കറ്റ് അവശേഷിക്കുന്നു.

മഹത്തായ ഭൂതകാലത്തിന്റെ വർഷങ്ങൾക്കുശേഷം കാർത്തികപ്പള്ളി പഞ്ചായത്ത് രൂപീകരിച്ചു. ശ്രീ. കെ ദാമോദരനായിരുന്നു ആദ്യത്തെ വ്യക്തി. 1912-ൽ ഗവ. മഹാദേവികാട് സ്കൂൾ നിർമിക്കുകയും ദിവാൻ കൃഷ്ണൻ നായരുടെ സ്മരണയ്ക്കായി അത് പിന്നീട് ഗവ. എൽ പി സ്കൂൾ ആയി. കാർത്തികപ്പള്ളിയുടെ മണ്ണിൽ പല മഹാനായ നേതാക്കളുടെയും കാൽപ്പാടുകൾ ഉണ്ടായിരുന്നു.

കാർത്തികപ്പള്ളിയിൽ നിന്നുള്ള ഏക മന്ത്രിയും എം‌എൽ‌എയും ആയ ശ്രീ. എ അച്യുതൻ, അച്യുതൻ വക്കീൽ, എ വി ആനന്ദരാജൻ, കനികര മാധവ കുറുപ്പ്, കൃഷ്ണൻകുട്ടി സർ, പുറ്റത്തു നാരായണൻ എന്നിവരായിരുന്നു രാജ്യത്തിന്റെ സ്വാതന്ത്ര്യത്തിനായി പോരാടിയ നായകന്മാർ.

ഈ സ്ഥലത്തിന്റെ മഹത്തായ പൈതൃകത്തിന്റെ സാക്ഷ്യപത്രമായി നിലകൊള്ളുന്ന കാർത്തികപ്പള്ളിയിൽ നിരവധി ഐക്കണിക് ലാൻഡ്‌മാർക്കുകൾ നിർമ്മിച്ചിട്ടുണ്ട്. പിത്താം‌പിൽ‌ ശ്രീ ധർമ്മശാസ്ത്ര ക്ഷേത്രം, പിത്താം‌പിൽ‌ കോട്ടാരം, സെൻറ് തോമസ് ഓർത്തഡോക്സ് കത്തീഡ്രൽ അല്ലെങ്കിൽ കോട്ടകക്കത്തു സൂര്യാനി പള്ളി, മാർ തോമ ചർച്ച്, സെന്റ് മേരീസ് കത്തോലിക്കാ പള്ളി, കരുമ്പാലി കൊയ്ക്കൽ കോട്ടാരം, കാർത്തികപ്പള്ളി കോട്ടാരം ഹരിപാട് ശ്രീ. സുബ്രഹ്മണ്യക്ഷേത്രം, കാർത്തികപ്പള്ളിയിലെ നൂറ്റാണ്ടുകൾ പഴക്കമുള്ള പള്ളികൾ എന്നിവയും പ്രസിദ്ധമാണ്.

അനന്തപുരം കൊട്ടാരം പല വിധത്തിൽ പ്രസിദ്ധമാണ്. ലോകപ്രശസ്ത മണ്ണാറശ്ശാല ക്ഷേത്രവും ചരിത്രത്തിന്റെ മറ്റൊരു അടയാളം ആണ്.
ലഘുചിത്രം|വലിയകുളങ്ങര ക്ഷേത്രം

## അവലംബം

## പുറത്തേക്കുള്ള കണ്ണികൾ

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
പാലയൂർ

thumb|right|250px|പാലയൂർ പള്ളിതൃശ്ശൂർ ജില്ലയിലെ ചാവക്കാട് താലൂക്കിലും ചാവക്കാട് മുൻസിപാലിറ്റിയിലും ഉള്ള  പ്രദേശമാണ് **പാലയൂർ**. ദേശീയ തീർത്ഥാടനകേന്ദ്രമായ **[[പാലയൂർ പള്ളി]]** ഇവിടെയാണ് സ്ഥിതി ചെയ്യുന്നത്. AD 52 ൽ ക്രിസ്തു ശിഷ്യനായ തോമാശ്ലീഹാ  പാലയൂരിൽ വന്നു എന്നും സുവിശേഷ പ്രഘോഷണം നടത്തിയെന്നും ഭാരതത്തിലെ ആദ്യത്തെ  വിശ്വാസ സമൂഹത്തിന് രൂപം കൊടുത്തു എന്ന് വിശ്വാസിക്കുന്നു.കേരളത്തിൽതന്നെ ആദ്യത്തെ ഏഴര പള്ളികളിൽ ഒന്നാണ് പാലയൂർ പള്ളി. നൂറ്റാണ്ടുകൾക്ക് മുൻപ് ഇവിടെ ജൂതൻമാരുടെ കോളനികളും ജൂത സിനഗോഗും ഉണ്ടായിരുന്നു.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ദേശീയപാത 183 (ഇന്ത്യ)

കേരളത്തിലെ കൊല്ലം നഗരത്തെയും  തമിഴ്‌നാട്ടിലെ തേനി നഗരത്തെയും തമ്മിൽ ബന്ധിപ്പിക്കുന്ന 265 കി.മീ ദൈർഘ്യമുള്ള പ്രധാനപാത ആണു **ദേശീയപാത 183 (പഴയ ദേശീയപാത 220)**. തമിഴ്നാട്ടിലൂടെ 55 കി.മി.യും കേരളത്തിൽ 210 കി.മി.യും ഇത് കടന്നു പോകുന്നു. കേരളത്തിലെ കൊല്ലം ഹൈസ്കൂൾ ജംഗ്ഷനിൽ തുടങ്ങി അഞ്ചാലുംമൂട്, കുണ്ടറ, ചിറ്റുമല, ഭരണിക്കാവ്, താമരക്കുളം, ചാരുംമൂട്, കൊല്ലക്കടവ്‌, പെണ്ണുക്കര, ചെങ്ങന്നൂർ, കോട്ടയം, പാമ്പാടി, കാഞ്ഞിരപ്പള്ളി, മുണ്ടക്കയം, കുട്ടിക്കാനം, കുമളി എന്നീ പട്ടണങ്ങളെയും തമിഴ്‌നാട്ടിലെ തേനി പട്ടണവുമായി ബന്ധിപ്പിക്കുന്ന ഈ പാത തെക്കേ ഇന്ത്യയിലെ ഒരു തിരക്കേറിയ പാതയാണ്. കൊടുംവളവുകളും കുത്തിറക്കവും കൊല്ലം ഭാഗത്തെ വീതിക്കുറവും നിലവിൽ ഈ പാതയിലൂടെയുള്ള യാത്ര ദുഷ്ക്കരമാക്കുന്നു. ഈ പാതയുടെ വികസനം കൊല്ലം, ആലപ്പുഴ, പത്തനംതിട്ട, കോട്ടയം, ഇടുക്കി തുടങ്ങിയ ജില്ലകളുടെ വളർച്ചക്ക് ഏറെ പ്രയോജനപ്രദമാണ്.

## നഗരങ്ങൾ
കൊല്ലത്തു നിന്ന് ആരംഭിക്കുന്ന പാത ഭരണിക്കാവ് , താമരക്കുളം, ചെങ്ങന്നൂർ , തിരുവല്ല, ചങ്ങനാശ്ശേരി കോട്ടയം, പാമ്പാടി, കാഞ്ഞിരപ്പള്ളി, മുണ്ടക്കയം, പീരുമേട്, വണ്ടിപ്പെരിയാർ എന്നിവിടങ്ങളിലൂടെ കടന്ന് കുമളിയിൽ വെച്ച് തമിഴ്‌നാട്ടിൽ പ്രവേശിക്കുന്ന പാത കമ്പം വഴി തേനിയിൽ അവസാനിക്കുന്നു. എം.സി. റോഡിന്റെ ഭാഗങ്ങളും, കോട്ടയം-കുമളി റോഡ് (കെ.കെ. റോഡ്) പൂർണ്ണമായും ഈ ദേശീയപാതയിൽ ഉൾപ്പെടുന്നു.

## അവലംബം


വർഗ്ഗം:കേരളത്തിലെ ദേശീയപാതകൾ
പാലോട്

തിരുവനന്തപുരം ജില്ലയിൽ പെരിങ്ങമ്മല നന്ദിയോട് പാങ്ങോട് എന്നീ പഞ്ചായത്തുകളിലായി സ്ഥിതി ചെയ്യുന്ന ഒരു ഗ്രാമമാണ്‌ **പാലോട്**. തിരുവനന്തപുരത്ത് നിന്നും [./Https://en.wikipedia.org/wiki/State_Highway_2_(Kerala) തിരുവനന്തപുരം-ചെങ്കോട്ട] റോഡിൽ എകദേശം 39 കി.മി. സഞ്ചരിച്ചാൽ പാലോട് എത്താം. പെരിങ്ങമ്മല, നന്ദിയോട്, പാങ്ങോട് ഗ്രാമപഞ്ചായത്തകളുടെ സംഗമസ്ഥാനമാണു ഈ ചെറൂഗ്രാമം. ഇതിൻ്റെ ഒരു വശം വാമനപുരം നദിയും, മറുവശത്തൂടെ ചിറ്റാറും  ഒഴുകുന്നു. തിരുവനന്തപുരത്തെ ഹിൽ സിറ്റി എന്നറിയപ്പെടുന്ന വിതുരയുടെ സമീപത്താണ് പാലോട്.

തിരുവനന്തപുരം ജില്ലയിലെ നെടുമങ്ങാട് താലൂക്കിൽ ഉൾപ്പെടുന്ന വാമനപുരം ബ്ലോക്കിലാണ്‌ പെരിങ്ങമ്മല പഞ്ചായത്തിലെ  പാലോട് സ്ഥിതിചെയ്യുന്നത്.

## സ്ഥലനാമോൽ‌പത്തി
ഒരു കാലത്ത് പാലോട്ട് വലിയ ഒരു പാല മരം നിലനിന്നിരുന്നു. പിന്നീട് ആ പാല മരം നിലം പൊത്തി. പാലമൂട് മാത്രം നിലനിന്നു. ജനങ്ങൾ പാലമൂട് എന്ന് വിളിക്കുവാൻ തുടങ്ങി. അതു പറഞ്ഞു പറഞ്ഞു ലോപിച്ച് പാലോട് എന്നായി.
 	
ഒരു കാലത്ത് ജില്ലയിലെ പ്രധാന ക്ഷീരമേഖലയായിരുന്നു പാലോട്. പണ്ട്കാലങ്ങളിൽ പശുക്കളുടെ ആദ്യത്തെ കറവയിൽ നിന്നുമുള്ള പാൽ നദിയിൽ ഒഴുക്കുന്ന പതിവുണ്ടായിരുന്നു. അങ്ങനെ പാലൊഴുകുന്ന പുഴയോടും ഗ്രാമം പാലോട് ആയി എന്ന അഭിപ്രായവും ഉണ്ട്.

കുടാതെ ഈ പ്രദേശത്ത് പകലും ഇരുൾ മൂടിയ സ്ഥലങ്ങൾ ഉണ്ടായിരുന്നു എന്നും ആയതിനാൽ ഇവിടെ പകൽ പോലും ഇരുട്ടിനെ പേടിച്ചു ഓടാൻ തുടങ്ങി അങ്ങനെ പകൽ ഓടി എന്ന് പറഞ്ഞു പാലോട് ആയി മാറി.

## പാലോട് മേള

പാലോട് വർഷാവർഷവും പാലോട് മേള എന്ന പേരിൽ ഒരു കാർഷിക-വ്യവസായ-വിനോദസഞ്ചാര വരാഘോഷം  ഫെബ്രുവരിമാസം ഏഴാം തിയതി മുതൽ നടക്കാറുണ്ട്. 1963-ൽ വേലംവെട്ടി ജനാർദ്ദന പിള്ള *കന്നുകാലി ചന്ത* എന്ന പേരിൽ ആരംഭിച്ചതാണ് ഇന്നത്തെ ഈ മേള. പാലോട്ടുള്ളവരുടെ ഉത്സവമാണു മേള.

## കേന്ദ്ര, സംസ്ഥാന സ്ഥാപനങ്ങൾ

* ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട്
* ദേശീയ എണ്ണപ്പന ഗവേഷണ കേന്ദ്രം
* ഭാരത് സ്കൌട്ട് ആൻഡ് ഗൈഡ്സ് സെന്റർ(കേരള സംസ്ഥാനം)
* വെറ്റിറിനറി ബയോളജിക്കൽ ഇൻസ്റ്റിറ്റ്യൂട്ട്
* ചീഫ് ഡിസീസ് ഇൻ വെസ്റ്റിഗേഷൻ
*ബനാന നഴ്സറി

## വിനോദ സഞ്ചാര കേന്ദ്രങ്ങൾ
*പൊന്മുടി*(വിതുര വഴി ).*
*ബ്രൈമൂർ എസ്റ്റേറ്റ്
*മങ്കയം കുരിശടിയിലെ വെള്ളച്ചാട്ടങ്ങൾ.
*ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട്
*ബനാന നഴ്സറി ,  അഗ്രിഫാം
-ലോവർ മീന്മുട്ടി ഡാം
-ലോവർ മീന്മുട്ടി ഹൈഡൽ ടൂറിസം

## അവലംബങ്ങൾ


വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
കുമരനല്ലൂർ

കേരളത്തിൽ പാലക്കാട് ജില്ലയിൽ, പട്ടാമ്പി താലൂക്കിൽ ജില്ലയുടെ പടിഞ്ഞാറേ അതിരിലായി, മലപ്പുറം ജില്ലയുമായി അതിർത്തി പങ്കിടുന്ന ചെറിയൊരു ഗ്രാമമാണ് **കുമരനല്ലൂർ**. പാലക്കാട്, മലപ്പുറം ജില്ലകളുടെ അതിർത്തി നിർണയിക്കുന്ന ഗ്രാമമാണ് കുമരനെല്ലൂർ. കപ്പൂർ ഗ്രാമപഞ്ചായത്തിൻ്റെ കീഴിലാണ് ഇത് വരുന്നത്. മലപ്പുറം ജില്ലയിലെ കുറ്റിപ്പുറം ഈ സ്ഥലത്തിന് വടക്കുവശത്തും എടപ്പാൾ ഈ സ്ഥലത്തിനറെ പടിഞ്ഞാറു ഭാഗത്തുമാണ്. കുമരനെല്ലൂരിന് ഏകദേശം അഞ്ചു കിലോമീറ്റർ തെക്കുകിഴക്കായി പാലക്കാട് ജില്ലയിലെ കപ്പൂരും അഞ്ചു കിലോമീറ്റർ പടിഞ്ഞാറു ഭാഗത്തായി മലപ്പുറം ജില്ലയിലെ പ്രധാന നഗരങ്ങളിലൊന്നായ എടപ്പാൾ നഗരവും സ്ഥിതി ചെയ്യുന്നു. കുമരനെല്ലൂരിൽ എത്തിച്ചേരാൻ പാലക്കാട് നഗരത്തിൽ നിന്ന് 75 കിലോമീറ്റർ, മലപ്പുറം നഗരത്തിൽ നിന്ന് 48 കിലോമീറ്റർ, തിരൂർ നഗരത്തിൽ നിന്ന് 27 കിലോമീറ്റർ, പട്ടാമ്പി നഗരത്തിൽ നിന്നും കുന്നംകുളം നഗരത്തിൽ നിന്നും 20 കിലോമീറ്റർ വീതവും, പൊന്നാനി നഗരത്തിൽ നിന്ന് 15 കിലോമീറ്റർ ദൂരത്തിലുമായി യാത്ര ചെയ്യണം. കുമരനെല്ലൂർ അടിസ്ഥാനപരമായി വിദ്യാഭ്യാസ-ആരോഗ്യ ആവശ്യങ്ങൾക്കായി മലപ്പുറം ജില്ലയിലെ പൊന്നാനി, എടപ്പാൾ, കുറ്റിപ്പുറം എന്നീ പട്ടണങ്ങളെയാണ് ആശ്രയിക്കുന്നത്. ഇത് തൃത്താല (സംസ്ഥാന അസംബ്ലി മണ്ഡലം), പൊന്നാനി (ലോകസഭാ മണ്ഡലം) എന്നിവയുടെ ഭാഗമാണ്

കല-സാംസ്കാരിക മേഖലയിലെ  പ്രശസ്തരായ മഹാകവി അക്കിത്തം അച്യുതൻ നമ്പൂതിരി, മലയാളത്തിലെ മഹാനായ സാഹിത്യകാരൻ എം.ടി.വാസുദേവൻ നായർ തുടങ്ങിയവർ ഈ ഗ്രാമത്തിന്റെ സംഭാവനകളാണ്.

കുമാരനെല്ലൂർ ശ്രീ സുബ്രഹ്മണ്യക്ഷേത്രം ഇവിടുത്തെ പ്രസിദ്ധമായ ഒരു ആരാധനാലയമാണ്.

## അവലംബങ്ങൾ

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഇന്ത്യയിലെ വനിതാ സം‌വരണ ബിൽ

ഭാരതസർക്കാർ നടപ്പിൽ‌വരുത്താനുദ്ദേശിക്കുന്ന ഒരു ബിൽ ആണ്‌ **വനിതാസം‌വരണ ബിൽ**. ലോകസഭയിലെയും, മറ്റു സംസ്ഥാന അസംബ്ലികളിലേക്കുമുള്ള തെരഞ്ഞെടുപ്പുകളിലേക്കുള്ള സീറ്റുകളിൽ 33% സ്ത്രീകൾക്കു സം‌വരണം ചെയ്യുന്നതാണ്‌ ഈ ബില്ലിന്റെ കാതൽ. പട്ടികജാതി, പട്ടികവർഗ്ഗ വിഭാഗക്കാർക്കായി സം‌വരണം ചെയ്തിരിക്കുന്ന സീറ്റുകളിലും ഈ ബിൽ നിയമമായാൽ 33% സ്ത്രീകൾക്ക് സം‌വരണം ചെയ്യപ്പെടും.
## ചരിത്രം
1974-ൽ ഇന്ത്യയിലെ വനിതകളുടെ അവസ്ഥ പഠിക്കാൻ വിദ്യാഭ്യാസ-സാമൂഹിക ക്ഷേമ മന്ത്രാലയം നിയോഗിച്ച സമിതി സമർപ്പിച്ച് റിപ്പോർട്ടിലാണ്‌ വനിതാ പ്രാതിനിധ്യം സംബന്ധിച്ച ആദ്യ പരാമർശമുള്ളത്. തദ്ദേശ സ്വയംഭരണ സ്ഥാപനങ്ങളിൽ വനിതകൾക്കു നിശ്ചിത ശതമാനം സീറ്റ് സം‌വരണം ചെയ്യണമെന്നു ഈ സമിതി ശുപാർശ ചെയ്തു. 1993-ൽ ഭരണഘടനയുടെ 73,74 വകുപ്പുകൾ ഭേദഗതി ചെയ്ത് തദ്ദേശ സ്ഥാപനങ്ങളിലെ മൂന്നിലൊന്ന് സീറ്റുകൾ വനിതകൾക്കായി സം‌വരണം ചെയ്തു. 1996 സെപ്റ്റംബർ 12-ന്‌ എച്ച്.ഡി. ദേവഗൗഡ സർക്കാർ 81-ആം ഭരണഘടന ഭേദഗതിയായി വനിതാ സം‌വരണ ബിൽ പാർലമെന്റിൽ അവതരിപ്പിച്ചു. ഈ ബിൽ സി.പി.ഐ. എം.പി. ഗീത മുഖർജി അദ്ധ്യക്ഷയായുള്ള സം‌യുക്ത പാർലമെന്ററി സമിതിക്കു വിട്ടു. 1996 ഡിസംബർ 9-ന്‌ പാർലമെന്ററി സമിതി റിപ്പോർട്ട് ലോകസഭയിൽ അവതരിപ്പിച്ചു. 1998 ജൂൺ 4-ന്‌ എൻ.ഡി.എ. യുടെ നേതൃത്വത്തിലുള്ള സർക്കാർ 84-ആം ഭരണഘടനാ ഭേദഗതിയായി വനിതാ സം‌വരണ ബിൽ പാർലമെന്റിൽ അവതരിപ്പിച്ചു. ഏറെ വൈകാതെ എൻ.ഡി.എ. നേതൃത്വത്തിലുള്ള സർക്കാർ ന്യൂനപക്ഷമാകുകയും സർക്കാർ പിരിച്ചു വിടുകയും ചെയ്തു. 1999 നവംബർ 22-ന്‌ എൻ.ഡി.എ. സർക്കാർ ബിൽ വീണ്ടും പാർലമെന്റിൽ അവതരിപ്പിച്ചു. സമവായമുണ്ടാകാത്തതിനെത്തുടർന്ന് 2002-ലും 2003-ലും ബിൽ അവതരിപ്പിച്ചു. ഈ രണ്ടു തവണയും ബിൽ പാർലമെന്റിൽ പരാജയപ്പെട്ടു. 2004 മേയിൽ യു,പി.എ.യുടെ പൊതു മിനിമം പരിപാടിയിൽ ഉൾപ്പെടുത്തിയ വനിതാസം‌വരണ ബിൽ യാഥാർത്ഥ്യമാക്കുമെന്ന് സർക്കാർ പ്രഖ്യാപനം നടത്തി. 2008 മേയ് 6-ന്‌ ബിൽ രാജ്യസഭയിൽ അവതരിപ്പിച്ച് നിയമ-നീതികാര്യ സ്റ്റാൻഡിങ്ങ് കമ്മറ്റിയുടെ പരിഗണനക്കു വിട്ടു. 2009 ഡിസംബർ 17-ന്‌ സ്റ്റാൻഡിങ്ങ് കമ്മറ്റി റിപ്പോർട്ട് പാർലമെന്റിന്റെ രണ്ടു സഭകളിലും വെച്ചു. സമാജ്‌വാദി പാർട്ടി, ജെ.ഡി. (യു), ആർ.ജെ.ഡി. എന്നീ പാർട്ടികൾ പ്രതിഷേധവുമായി രംഗത്തു വന്നു. 2010 ഫെബ്രുവരി 22 ബിൽ പാസാക്കാൻ സർക്കാർ പ്രതിജ്ഞാ ബദ്ധമാണെന്നു രാഷ്ട്രപതി പ്രതിഭാ പാട്ടിൽ വ്യക്തമാക്കി.  2010 ഫെബ്രുവരി 25 കേന്ദ്രമന്ത്രിസഭ ബില്ലിന്‌ അംഗീകാരം നൽകുന്നു. 2010 മാർച്ച് 8-ന്‌ അന്തർദേശീയ വനിതാ ദിനത്തിൽ ബിൽ രാജ്യസഭയിൽ അവതരിപ്പിച്ചു. ബഹളത്തെത്തുടർന്ന് വോട്ടെടുപ്പ് മാറ്റി വെച്ചു.എസ്.പി., ആർ.ജെ.ഡി. എന്നീ പാർട്ടികൾ സർക്കാരിനുള്ള പിന്തുണ പിൻ‌വലിക്കുമെന്ന് പ്രഖ്യാപിച്ചു. 2010 മാർച്ച് 9-ന്‌ ബിൽ രാജ്യസഭ യിൽ വോട്ടെടുപ്പിനിട്ടു. ഒന്നിനെതിരെ 186- വോട്ടുകൾക്ക് ബിൽ രാജ്യസഭ പാസാക്കി.

## അവലംബം
വസീം അക്രം

ഒരു പാകിസ്താൻ ക്രിക്കറ്റ് ഇതിഹാസമായിരുന്നു **വസീം അക്രം**. ക്രിക്കറ്റ് ലോകം കണ്ട ഏറ്റവും മികച്ച  ബൗളർ ആണ് അക്രം. 1966-ൽ പാകിസ്താനിലെ ലാഹോറിൽ ജനിച്ചു. 1988-ൽ ഇംഗ്ലണ്ടിലെ കൗണ്ടി ക്ലബായ ലങ്കാഷെയറുമായി കരാറൊപ്പുവെച്ചു. വളരെ പെട്ടെന്ന് ഏകദിന ക്രിക്കറ്റിൽ ഏറ്റവും നല്ല ബൗളറെന്ന ഖ്യാതി നേടി. ഏകദിന അന്താരാഷ്ട്ര ക്രിക്കറ്റിൽ 500-ൽ കൂടുതൽ വിക്കറ്റ് എടുക്കുന്ന ആദ്യബൗളർ വസീം അക്രമാണ്. 1992-ലെ ലോകകപ്പ് മത്സരത്തിൽ പാകിസ്താന്റെ വിജയത്തിന് വസീം അക്രം നിർണായക പങ്കു വഹിച്ചു. 1996-97-ൽ ആസ്ട്രേലിയയിൽ നടന്ന ലോകപരമ്പരയിലും 1998-99 വർഷങ്ങളിൽ ഇന്ത്യയിൽ നടന്ന ടെസ്റ്റ് മത്സരങ്ങൾ ഉൾപ്പെടെ നിരവധി മത്സരങ്ങളിലും പാകിസ്താൻ ടീമിനെ വിജയിപ്പിക്കുന്നതിന് അക്രം നേതൃത്വം നല്കിയിട്ടുണ്ട്. 1999-ൽ പാകിസ്താനെ ലോകകപ്പ് ഫൈനലിൽ എത്തിച്ചതടക്കം നിരവധി നേട്ടങ്ങൾ ഇദ്ദേഹത്തിന്റേതായിട്ടുണ്ട്.

2003-ലെ ലോകകപ്പിൽ 7 മത്സരങ്ങളിൽനിന്നായി 19 വിക്കറ്റ് എടുത്ത് അക്രം മികച്ച ബൗളറായി.ടെസ്റ്റ് ക്രിക്കറ്റിൽ നിന്ന് 414 വിക്കറ്റും 2898 റൺസും അക്രം നേടിയിട്ടുണ്ട്; അന്താരാഷ്ട്ര ഏകദിനത്തിൽ 356 മത്സരങ്ങളിൽ നിന്ന് 502 വിക്കറ്റും 3717 റൺസും. ലോകക്രിക്കറ്റ് ചരിത്രത്തിൽ ടെസ്റ്റ് മത്സരത്തിൽ ഹാറ്റ്ട്രിക്ക് നേടിയ മൂന്നു ബൗളർമാരിൽ ഒരാൾകൂടിയാണ് അക്രം.

2003-ൽ ഇംഗ്ലണ്ടിലെ ഹാംപ്ഷെയർ കൗണ്ടിക്ലബിൽ ചേർന്ന അക്രം അന്താരാഷ്ട്ര ക്രിക്കറ്റിൽ നിന്നും വിരമിച്ചു.

കിങ് ഓഫ് സിംഗ് എന്ന പേരിൽ അക്രം അറിയപ്പെടുന്നു.

## അവലംബം

വർഗ്ഗം:1966-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ

വർഗ്ഗം:പാകിസ്താൻ ക്രിക്കറ്റ് കളിക്കാർ
അക്കൽദാമ

ബൈബിളിൽ പരാമർശിക്കപ്പെട്ടിട്ടുള്ള ഒരു ശ്മശാനമാണ്‌ **അക്കൽദാമ** (ഇംഗ്ലീഷ്: Akeldama). ജറുസലേമിലാണ് അക്കൽദാമ സ്ഥിതിചെയ്യുന്നത്. അരമായ ഭാഷയിൽ അക്കൽദാമ എന്ന പദത്തിന്റെ അർത്ഥം **'രക്തനിലം**' എന്നാണ്. (അപ്പൊ. പ്ര. 1.19) ഈ ശ്മശാനം മുമ്പ് 'കുശവന്റെ നിലം' എന്ന പേരിൽ അറിയപ്പെട്ടിരുന്നു. 

ചുവന്ന നിറമുള്ള കളിമണ്ണാണ് ഈ പ്രദേശത്തുള്ളത്. യേശുവിനെ ഒറ്റുകൊടുത്തതിന് തനിക്കു കിട്ടിയ മുപ്പതു വെള്ളിക്കാശ് പശ്ചാത്താപഭരിതനായ യൂദാഇസ്കരിയാത്ത യെറുശലേം ദേവാലയത്തിൽ എറിഞ്ഞിട്ടുപോയി ആത്മഹത്യ ചെയ്തു. ഈ പണം ദേവാലയഭണ്ഡാഗാരത്തിൽ ഇടുന്നതു വിഹിതമല്ലെന്ന് മതമേധാവികൾ വിധിക്കുകയും ആ പണംകൊണ്ട് 'പരദേശി'കൾക്കുവേണ്ടി ഒരു ശ്മശാനം വാങ്ങാൻ തീരുമാനിക്കുകയും ചെയ്തു.അങ്ങനെ കുശവന്റെ നിലം വാങ്ങി. രക്തത്തിന്റെ വില കൊടുത്തു വാങ്ങിയതിനാൽ ഈ നിലത്തിന് 'അക്കൽദാമ' എന്നു പേരു ലഭിച്ചു (മത്തായി 27:3-10). പഴയ നിയമത്തിൽ "ഹിന്നോം താഴ്വരയിലെ **കുശവന്റെ വീട്** (യിരമ്യാ. 18.2) എന്ന പരാമർശം ഇതിനെപ്പറ്റിയാണെന്ന് കരുതപ്പെടുന്നു. ഇത് താഴ്വരയുടെ തെക്ക് ഭാഗത്താണെന്ന് യിരമ്യാവ് പറയുന്നു. വ്യത്യസ്താഭിപ്രായമുണ്ടെങ്കിലും ഇന്ന് അംഗീകാരം സിദ്ധിച്ചിട്ടുള്ളത് യിരമ്യാവിന്റെ ആശയത്തിനുതന്നെയാണ്. കളിമണ്ണുള്ള ഈ സ്ഥലം വളരെക്കാലമായി ശ്മശാനമായി ഉപയോഗിച്ചുവരുന്നു

## കുറിപ്പുകൾ
മത്തായി 27:3-10 
യിരമ്യാവു 18:2

## അവലംബങ്ങൾ

വർഗ്ഗം:പുതിയ നിയമത്തിലെ സ്ഥലങ്ങൾ
വർഗ്ഗം:ജെറുസലേമിലെ കെട്ടിടങ്ങളും നിർമ്മിതികളും
നാനാജി ദേശ്‌മുഖ്

ഇന്ത്യയിലെ സാമൂഹ്യപരിഷ്കർത്താവും, ആദ്യത്തെ ഗ്രാമീണ സർവകലാശാല സ്ഥാപകനും, ഭാരതീയ ജനസംഘത്തിന്റെ ആദ്യകാലനേതാക്കളിലൊരാളും, രാഷ്ട്രീയ സ്വയംസേവക സംഘത്തിന്റെ പ്രചാരകരനും ആയിരുന്നു **നാനാജി ദേശ്മുഖ്** (ജീവിതകാലം: ഒക്ടോബർ 11, 1916 – ഫെബ്രുവരി 27, 2010). ഇന്ത്യയിലെ ആദ്യത്തെ കോൺഗ്രസ്സിതര സർക്കാരിന്റെ ശില്പികളിലൊരാളായിരുന്നു ഇദ്ദേഹം. ഭാരതസർക്കാർ പദ്മവിഭൂഷൺ നൽകി നാനാജിയെ ആദരിച്ചിട്ടുണ്ട്. 2019ൽ ഭാരത സർക്കാർ മരണാന്തര ബഹുമതിയായി ഭാരതരത്ന നൽകി ആദരിച്ചു.

## അവലംബം

വർഗ്ഗം:1916-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ഒക്ടോബർ 11-ന് ജനിച്ചവർ
വർഗ്ഗം:ഫെബ്രുവരി 27-ന് മരിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:രാഷ്ട്രിയ സ്വയം സേവക സംഘ പ്രചാരകൻ
വർഗ്ഗം:ഭാരതീയ ജനസംഘം നേതാക്കൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ഇന്ത്യയിലെ വിദ്യാഭ്യാസപ്രവർത്തകർ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
അമൃതം (വിവക്ഷകൾ)

**അമൃതം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*അമൃതം
*അമൃതം ഗോപിനാഥ് - മലയാള ചലച്ചിത്രനടി, നൃത്തസംവിധായിക 
*അമൃതം (ചലച്ചിത്രം) - 2004-ൽ പുറത്തിറങ്ങിയ മലയാളചലച്ചിത്രം.
*അമൃത്
സമനിറ മിഥ്യ

**അഡെൽസണ്ണിന്റെ ചെക്കർ ഷാഡോ മിഥ്യ** അല്ലെങ്കിൽ **ചെക്കർ ഷാഡോ മിഥ്യ ** എന്നൊക്കെയറിയപ്പെടുന്ന **സമനിറ മിഥ്യ** 1995-ൽ എം.ഐ.ടി.യിലെവിഷൻ സയൻസ് അദ്ധ്യാപകനായിരുന്ന എഡ്‌വാർഡ് എച്ച്. അഡെൽസൺ അവതരിപ്പിച്ച ഒരു വീക്ഷണ മിഥ്യയാണ്‌(optical illusion). ചിത്രത്തിൽ കാണുന്ന A,B എന്നീ സമചതുരങ്ങൾ കാഴ്ചയിൽ വ്യത്യസ്ത നിറങ്ങളായി തോന്നുമെങ്കിലും യഥാർത്ഥത്തിൽ ഒരേ നിറം തന്നെയുള്ളവയാണ്‌. ഇതു തെളിയിക്കുന്നതിനു ഈ ചിത്രം ഒരു ഫോട്ടോ എഡിറ്റ് സോഫ്റ്റ്‌വെയറിലിട്ട് ആ നിറമുള്ള ഭാഗങ്ങൾ പരിശോധിച്ചാൽ മതിയാകും. അടയാളപ്പെടുത്തിയ രണ്ടു ചതുരങ്ങളൊഴിച്ച് ബാക്കി എല്ലാം നീക്കം ചെയ്താൽ മിഥ്യ അകലുന്നതു കാണാം. 


## പുറമെ നിന്നുള്ള കണ്ണികൾ
* Explanation of the effect 
* Illusion of colours
* Video animation - Checkershadow Illusion 
* Alternative animation of the illusion
* An interactive presentation of the effect

## അവലംബം

വർഗ്ഗം:വീക്ഷണ മിഥ്യകൾ
പൂവറ്റൂർ

കേരളത്തിലെ കൊല്ലം ജില്ലയിലെ കൊട്ടാരക്കര താലൂക്കിലെ ഒരു ഗ്രാമമാണ് **പൂവറ്റൂർ** (ഇംഗ്ലീഷ്:Poovattoor).

## ഐതിഹ്യം
പൂവറ്റൂർ ദേവി പട്ടാഴി ദേവിയുടെ ഇളയ സഹോദരി ആണെന്നാണ് ഐതിഹ്യം. ഒരിക്കൽ പൂവറ്റൂർ ദേവി തനിക്ക് സ്വന്തമായി ഒരു സ്ഥലം വേണമെന്ന് പട്ടാഴി ദേവിയോട് ആവിശ്യപ്പെടുകയും അപ്പോൾ പട്ടാഴി ദേവി ഒരു കൈ നിറയെ പൂവ് നൽകിയതിനു ശേഷം പൂവ് തീരുന്ന സ്ഥലം എടുത്തുകൊള്ളാൻ നിർദ്ദേശിക്കുകയും ചെയ്തു. അങ്ങനെ അവസാന പൂവ് വീണ സ്ഥലമാണ് പൂവറ്റൂർ. **'പൂവ്, അറ്റൂർ**' എന്നീ വാക്കുകളിൽ നിന്നാണ് പൂവറ്റൂർ വന്നത്.

## ഭൂമിശാസ്ത്രം
പൂവറ്റൂരിനെ പ്രധാനമായും 3 കരകളായി തിരിച്ചിട്ടുണ്ട്. അവ പൂവറ്റൂർ, പൂവറ്റൂർ കിഴക്ക്, പൂവറ്റൂർ പടിഞ്ഞാറ് എന്നിവയാണ്.

## പ്രധാന ആരാധനാലയങ്ങൾ
പൂവറ്റൂരിലെ ഏറ്റവും പ്രധാനപ്പെട്ട ആരാധനാലയം പുരാതനമായ ഭദ്രകാളി ക്ഷേത്രമാണ്. കുംഭമാസത്തിലെ തിരുവാതിര നാളിൽ നടക്കുന്ന ഇവിടുത്തെ ഉത്സവം പൂവറ്റൂർ ഉൾകൊള്ളുന്ന കുളക്കട പഞ്ചായത്തിലെ തന്നെ മുഖ്യ ഉത്സവങ്ങളിൽ ഒന്ന് ആണ് ഇതിനോട് അനുബന്ധിച്ചു ഉത്സവത്തിന്റെ തലേ ദിവസം പുലർച്ചെ നടക്കുന്ന പൊങ്കാലയും പ്രശസ്തമാണ് ഇതു കൂടാതെ പൂവറ്റൂർ കിഴക്ക് മഹാവിഷ്ണുക്ഷേത്രം, പൂർണ്ണമായും കല്ലിൽ നിർമ്മിച്ച പൂവറ്റൂർ പടിഞ്ഞാട് ശ്രീമഹാദേവർ ക്ഷേത്രം ( വിളറീത്തല മഹാദേവ ക്ഷേത്രം, കല്ലമ്പലം), ആലുംകുന്നിൽ മഹാദേവക്ഷേത്രം എന്നിവയാണ് മറ്റു പ്രധാന ക്ഷേത്രങ്ങൾ.

## ചിത്രശാല


File:Poovattoor_Temple.jpg|പൂവറ്റൂർ അമ്പലം
File:Poovattor_Pongala.jpg|പൂവറ്റൂർ ഭഗവതി ക്ഷേത്രത്തിലെ  പൊങ്കാല മഹോത്സവം


## അവലംബം
ഓർകെസ്ട്ര

[thumb|300px|The [Jalisco Philharmonic Orchestra]]
നിരവധി സംഗീതോപകരണങ്ങൾ ഒരുമിച്ച് കൂട്ടമായി വയിക്കുന്നതിനെ **ഓർകെസ്ട്ര** എന്ന് പറയുന്നു. ഇതിൽ തന്ത്രി വാദ്യങ്ങളും, മരം, ബ്രാസ് എന്നിവ കൊണ്ടുണ്ടാക്കിയ സുഷിര വാദ്യങ്ങളും ആണ് ഉപയോഗിക്കുക . മെലഡി ഉപകരണങ്ങൾക്കാണ് പ്രാധാന്യമെങ്കിലും താളവാദ്യങ്ങളും ഉൾപ്പെടുത്താറുണ്ട്. എന്നാൽ ചില സന്ദർഭങ്ങളിൽ ക്ലാസ്സിക്കൽ ഗിറ്റാർ, ഓർഗൻ മുതലായവയും ഉൾപ്പെടുത്താറുണ്ട്. വയലിൻ, ഓടക്കുഴൽ (flute ), ട്രംപെറ്റ്, സാക്സഫോൺ, ക്ലാരിനെറ്റ്, പിയാനോ, ചെല്ലോ, വയലിൻ ചെല്ലോ, വയോള, ഡബിൾ ബസ്, ഹാരപ്, ഡ്രംസ്ൻറെ വിവിധ ഭാഗങ്ങൾ മുതലായവയാണ് പൊതുവേ ഉപയോഗിക്കുന്നവ. 
50 പേരിൽ കുറവുള്ള ചെറിയ ഓർകെസ്ട്രകളെ ചേംബർ ഓർകെസ്ട്ര എന്ന് വിളിക്കുന്നു. എന്നാൽ 100 പേരോളം വരുന്ന വലിയ ഓർകെസ്ട്രകളെ സിംഫണി ഓർകെസ്ട്ര എന്നും ഫിൽഹാർമോണിക് ഓർകെസ്ട്ര എന്നും മറ്റും വിളിക്കുന്നു. ഗ്രീക്ക് വാക്കിൽ നിന്നുമാണ് ഈ പേര് വന്നിട്ടുള്ളത്. പുരാതന ഈജിപ്റ്റ്‌ ലാണ് ഓർകെസ്ട്രയുടെ ആരംഭം എന്ന് കണക്കാക്കുന്നു. പതിനൊന്നാം നൂറ്റാണ്ടു മുതൽ പലവിധത്തിലുള്ള ഉപകരങ്ങൾ ഒരുമിച്ചു വായിച്ചുവന്നെങ്കിലും, പതിനാറാം നൂറ്റാണ്ടിലാണ് ഓർകെസ്ട്രയുടെ ആരംഭമായി കണക്കാക്കിയിട്ടുള്ളത്. 18, 19 നൂറ്റാണ്ടുകളിലാണ് ഇത് കൂടുതലും പ്രസിദ്ധിയാർജിച്ചത്. എന്നാൽ ഇരുപതാം നൂറ്റാണ്ടിൽ ഓർകെസ്ട്ര സംഗീതം ചിട്ടപെടുത്തുന്നതിലും മറ്റും പല മാറ്റങ്ങളും വന്നിട്ടുണ്ട്.

വർഗ്ഗം:പടിഞ്ഞാറൻ സംഗീതം
ആനച്ചന്തം

ജയറാം, രമ്യ നമ്പീശൻ, സായി കുമാർ, സലീം കുമാർ എന്നിവർ പ്രധാന വേഷങ്ങളിൽ അഭിനയിച്ച് സ്വാഗത് ഫിലിംസിന്റെ ബാനറിൽ സമദ് മങ്കട നിർമ്മിച്ച് ജയരാജ് സംവിധാനം നിർവ്വഹിച്ച മലയാളചലച്ചിത്രമാണ് ***ആനച്ചന്തം***. 2006 ഓഗസ്റ്റ് 4-ന് പ്രദർശനത്തിനിറങ്ങിയ ഈ ചിത്രം അരോമ മൂവീസ് വിതരണം ചെയ്തിരിക്കുന്നു. സുധീഷ് ജോൺ ആണ് ഈ ചിത്രത്തിന്റെ രചന നിർവ്വഹിച്ചത്.

## കഥാതന്തു
ആനക്കമ്പക്കാരനായ കൃഷ്ണപ്രസാദിന് (ജയറാം) സംസ്ഥാനത്തെ എല്ലാ ആനകളെ പറ്റിയുള്ള വിവരങ്ങാളും മനഃപാഠമാണ്. ആനയോടുള്ള ഈ കമ്പം മൂലം നല്ല ഒരു ജോലി സമ്പാദിക്കാനുള്ള സമയം പോലും കൃഷ്ണപ്രസാദിന് ലഭിക്കുന്നില്ല. വീട്ടുകാർക്കും കാമുകി ഗൌരിയ്ക്കും (രമ്യ നമ്പീശൻ) ഇതിൽ എതിർപ്പാണെങ്കിലും സ്വന്തം ആനക്കമ്പത്തെ നിയന്ത്രിയ്ക്കാൻ  കൃഷ്ണപ്രസാദിന് സാധിക്കുന്നില്ല. കോ-ഓപറേറ്റിവ് ബാങ്ക് പ്രസിഡന്റും കുറേ ആനകളുടെ ഉടമയുമായ അനിരുദ്ധൻ മുതലാളിയുടെ (സായി കുമാർ) ചതിപ്രയോഗത്തിലൂടെ സാരമായി പരിക്കേറ്റ് ഉടമപോലും ഉപേക്ഷിച്ച രക്ഷപ്പെടാൻ സാദ്‌ധ്യതയില്ലാത്ത അർജ്ജുനൻ എന്ന ആനയെ കൃഷ്ണപ്രസാദ് ഏറ്റെടുത്ത് ചികിത്സിക്കാൻ തീരുമാനിക്കുന്നു. കൃഷണപ്രസാദിനോട് ശത്രുതയുള്ള അനിരുദ്ധൻ മുതലാളി ഗൌരിയേയും അമ്മയേയും കോ-ഓപറേറ്റിവ് ബാങ്കിലെ കടം വീട്ടാത്തതിന്റെ പേരിൽ വീട് ജപ്റ്റി ചെയ്ത് പെരുവഴിയിലിറക്കിവിടുന്നു. അവരെ സ്വന്തം വീട്ടിലേയ്ക്ക് കൊണ്ട് വന്ന് സംരക്ഷിക്കേണ്ട ബാദ്‌ധ്യതയും കൃഷ്ണപ്രസാദ് ഏറ്റെടുക്കുകയാണ്.

## അഭിനേതാക്കൾ
* ജയറാം – ആനപ്രേമി കൃഷ്ണപ്രസാദ്
* ബാലചന്ദ്രൻ ചുള്ളിക്കാട്
* സായി കുമാർ – അനിരുദ്ധൻ മുതലാളി
* സലീം കുമാർ- മണികണ്ഠൻ 
* ജഗദീഷ്
* കൊച്ചിൻ ഹനീഫ- പോഞ്ഞാക്കിര 
* ഇന്നസെന്റ്- കൊച്ചുരാമൻ 
* ജഗതി ശ്രീകുമാർ
* നെടുമുടി വേണു
* ക്യാപ്റ്റൻ രാജു
* രമ്യ നമ്പീശൻ – ഗൗരി 
* കെ.പി.എ.സി. ലളിത
* ബിന്ദു പണിക്കർ
* കവിയൂർ പൊന്നമ്മ
* മാടമ്പ് കുഞ്ഞിക്കുട്ടൻ
* മംഗലാംകുന്ന് ഗണപതി- ആനപ്രേമി കൃഷ്ണപ്രസാദിന്റെ ആന 
* മംഗലാംകുന്ന് അയ്യപ്പൻ - അനിരുദ്ധൻ മുതലാളിയുടെ ആന

## സംഗീതം
പി.സി. അരവിന്ദൻ‍, കാനേഷ് പുനൂർ എന്നിവരുടെ ഗാനങ്ങൾക്ക് സംഗീതം പകർന്നത് ജെയ്‌സൻ ജെ. നായർ. ജെയ്‌സൻ ജെ. നായർ‍ എന്ന സംഗീതസംവിധായകന്റെ ആദ്യചിത്രമായിരുന്നു ആനച്ചന്തം. പശ്ചാത്തലസംഗീതം നിർവ്വഹിച്ചത് രാജാമണി. ഗാനങ്ങൾ വിപണനം ചെയ്തത് മ്യൂസിക് സോൺ.

; ഗാനങ്ങൾ
* ഗുരുവായൂർ ഉണ്ണികണ്ണനു – മധു ബാലകൃഷ്ണൻ
* തകിട തകിട – എം.ജി. ശ്രീകുമാർ
* പ്രണവ സ്വരൂപം – ഭവ്യ ലക്ഷ്മി
* വേനൽ വരികയായി – ദേവാനന്ദ്
* ശ്യാമ വാനിലേതോ – അഖില
* ശ്യാമ വാനിലേതോ – വേണു ഗോപാൽ
* ഗണേശാർച്ചന – ഭവ്യ ലക്ഷ്മി
* തകിട തകിട – ജയകൃഷ്ണൻ, ബാലു
* അരികിൽ വരൂ – രാകേഷ് ബ്രഹ്മാനന്ദൻ, നസ്നിൻ (ഗാനരചന– കാനേഷ് പുനൂർ)

## അണിയറ പ്രവർത്തകർ
* ഛായാഗ്രഹണം:വേണുഗോപാൽ
* ചിത്രസം‌യോജനം: വിജയകുമാർ
* അസോസിയേറ്റ് ഡയറക്ടർ: സുധീർ ആളൂർ
* കല: സന്തോഷ് രാമൻ
* സംഘട്ടനം: മാഫിയ ശശി
* ചമയം: പി. എൻ. മണി
* വസ്ത്രാലങ്കാരം: അസീസ് പാലക്കാട്, ദുരൈ
* ലാബ്: ജെമിനി കളർലാബ്
* എഫക്റ്റ്സ്: അരുൺ, സീനു
* പ്രൊഡക്ഷൻ കണ്ട്രോളർ: കെ മോഹനൻ
* പി.ആർ.ഒ.: വാഴൂർ ജോസ്

## പുറത്തേക്കുള്ള കണ്ണികൾ
* 
* ''ആനച്ചന്തം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
ബില്ലി കോബാം

പനാമയിൽ ജനിച്ച ഒരു അമേരിക്കൻ ജാസ് ഡ്രമ്മർ ആണ്** ബില്ലി കോബാം** എന്നറിയപ്പെടുന്ന **വില്യം.സി.കോബാം**. ഒരു സംഗീത സംവിധായകനും, ബാൻഡ്‌ ലീഡറും  ആയ ഇദ്ദേഹം 1960-70 കളിലാണ് പ്രശസ്തിയിലേക്കുയർന്നത്. മൈൽസ് ഡേവിസ് മഹാവിഷ്ണു ഒര്കെസ്ട്ര എന്നീ ബാണ്ടുകളിൽ വായിച്ചിട്ടുള്ള  ഇദ്ദേഹത്തെ എക്കാലത്തെയും ഏറ്റവും വലിയ ഫുഷൻ  ഡ്രമ്മർ ആയിട്ടാണ് പൊതുവേ കരുതുന്നത്.

1944 ൽ പനാമയിൽ ജനിച്ച ഇദ്ദേഹം ബാല്യകാലം മുതൽ അമേരിക്കയിൽ ആണ് താമസം. 1962ൽ സംഗീത കോളേജിൽ പഠനം പൂർത്തിയാക്കിയ ഇദ്ദേഹം പിന്നീട് അമേരിക്കൻ ആർമി ബാൻഡിൽ ചേരുകയും പിന്നീട് അവിടം വിട്ടു ലോകത്തുള്ള നിരവധി കലാകാരൻമാരുമായും വായിച്ചു തുടങ്ങി. ഡീപ് പർപ്പിൾ, ജോർജ് ബെൻസൺ, ജാൻ ഹാമർ, ജാക്ക് ബ്രൂസ്, സ്ടാന്ളി ക്ലാർക്ക് എന്നിവർ ഇദ്ദേഹം കൂടെ  വായിച്ചിട്ടുള്ളതിൽ  ചുരുക്കം ചിലർ ആണ്. ഇന്ത്യൻ സംഗീതത്തോടുള്ള ഇദ്ദേഹത്തിന്റെ താൽപ്പര്യമാണ് ഇദ്ദേഹത്തെ മഹാവിഷ്ണു ഒര്കെസ്ട്രയിൽ വായിക്കുവാൻ ഇടയാക്കിയതും മറ്റു പല ഇന്ത്യൻ കലാകാരന്മാരോടു കൂടി വായിക്കുവാൻ ഇടയാക്കിയതും.

## പുറം കണ്ണി

*  വെബ് സൈറ്റ്

* Billy Cobham Homepage
* Billy Cobham management
* Interview with Billy Cobham 
* Billy Cobham Drummerworld.com Page

വർഗ്ഗം:പാശ്ചാത്യ സംഗീതജ്ഞർ
വർഗ്ഗം:1944-ൽ ജനിച്ചവർ
മൂലേടം

കോട്ടയം നഗരസഭാതിർത്തിയിൽപ്പെടുന്ന ഒരു ഗ്രാമമാണ്‌ മൂലേടം. ഇതിനെ മൂലവട്ടം എന്നും വിളിക്കാറുണ്ട്. കോട്ടയത്തുനിന്നും ഏകദേശം മൂന്നര കിലോമീറ്റർ അകലെയാണ് ഈ പ്രദേശം സ്ഥിതിചെയ്യുന്നത്. കോട്ടയത്തുനിന്നും ചിങ്ങവനം വഴിക്ക് പോകുമ്പോൾ മണിപ്പുഴ എന്ന സ്ഥലത്ത് നിന്നും ഇടത്തേക്കുള്ള വഴി തിരിഞ്ഞ് ഇവിടെ എത്തിച്ചേരാം.

മൂലേടം റെയിൽവേ ക്രോസ് മുതൽ ദിവാൻ കവല വരെ ഉള്ള സ്ഥലം ആണ് മൂലേടം ആയി കണക്കാക്കുന്നത്. ഇവിടുത്തെ പ്രധാനപ്പെട്ട ആരാധനാലയങ്ങൾ ത്രിക്കയിൽ ശിവക്ഷേത്രവും, കുറ്റിക്കാട്ട് ദേവി ക്ഷേത്രവും, ഗോസ്പേൽ മിഷൻ പള്ളിയും ആണ്
മെലഡി

സംഗീത സ്വരങ്ങളെ നിരനിരയായി ഓരോ വരികളിൽ ചിട്ടപ്പെടുത്തി ഒരു പ്രത്യേക ട്യുൺ (tune) ഉണ്ടാകുമ്പോൾ അതിനെ **മെലഡി** എന്ന് വിളിക്കുന്നു. ഗ്രീക്ക് ഭാഷയിൽ നിന്നും ഉണ്ടായ ഈ വാക്കിനു സ്വരങ്ങൾ, ശ്രുതി എന്നിവയുമായി ബന്ധമുണ്ട്. 

ചില പ്രത്യേക മെലഡികൾ പലപ്പോഴും ഒന്നോ അതിലധികമോ വരികളിൽ ഒതുങ്ങി നിൽക്കുകയും അവ ഇടക്കിടക്ക് ആവർത്തിക്കുന്നവയും ആവും. മെലഡികൾ പലപ്പോഴും ഓരോ പാട്ടിന്റെയും പ്രത്യേകതകൾ ആയിരിക്കും. പാശ്ചാത്യ പൌരസ്ത്യ സംഗീതങ്ങളിൽ മെലഡി രൂപപ്പെടുതുന്നതിൽ ചില വ്യത്യാസങ്ങൾ ഉണ്ടെങ്കിലും ഓരോ പാട്ടിനും വ്യതസ്തമായ മെലഡികൾ ഉണ്ടാവുകയും അതിലൂടെ പാട്ടുകളെ തിരിച്ചറിയാൻ കഴിയുന്നതുമാണ്.

വർഗ്ഗം:സംഗീതം
മായപ്പൊൻമാൻ

ദിലീപ്, കലാഭവൻ മണി, മോഹിനി എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***മായപ്പൊൻമാൻ***. കിംഗ് സ്റ്റാർ പ്രൊഡക്ഷൻസിന്റെ ബാനറിൽ വി. വി. ആന്റണി, പി. എ. വേലായുധൻ, പി. സി. ഏലിയാസ് എന്നിവർ നിർമ്മിച്ച് തുളസീദാസ് സംവിധാനം ചെയ്ത ഈ ചിത്രം സെവൻ സ്റ്റാർ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ജെ. പള്ളാശ്ശേരി ആണ്.

## കഥാതന്തു
മോട്ടോർ ഡോക്ടർ മത്തായ്ച്ചന്റെ (കുതിരവട്ടം പപ്പു) ഹോസ്പിറ്റലിലെ(അതായത് മോട്ടോർ വർക്ക് ഷോപ്പിലെ) ജീവനക്കാരനായ പ്രസാദ് (ദിലീപ്) ബുദ്‌ധിയുറയ്ക്കാത്ത പ്രായത്തിലേ മാതാപിതാക്കളെ നഷ്ടമായ ചേച്ചിയുടെ മകളുമൊപ്പമാണ് താമസം. പ്രസാദ് തന്റെ അച്‌ഛനാണെന്നും അമ്മ പിണങ്ങിപ്പോയിരിക്കുകയാണെന്നുമാണ് ആ കുട്ടിയെ പ്രസാദ് വിശ്വസിപ്പിച്ചിരിക്കുന്നത്. ഒരു ദിവസം കോടീശ്വര പുത്രി നന്ദിനിയെ (മോഹിനി) ബന്ധുക്കളുടെ വധശ്രമത്തിൽ നിന്ന് പ്രസാദ് രക്ഷിക്കുന്നു. അപകടത്തിന്റെ ആഘാതത്തിൽ ബുദ്‌ധിസ്ഥിരത നഷ്ടപ്പെട്ട നന്ദിനിയെ പ്രസാദിന് മറ്റാരുമറിയാതെ സ്വന്തം വീട്ടിൽ സംരക്ഷിക്കേണ്ടി വരുന്നു. ഇതിന് സഹപ്രവർത്തകനും സുഹൃത്തുമായ ഫ്രെഡി ലോപ്പസിന്റെ (കലാഭവൻ മണി) സഹായവും പ്രസാദിനുണ്ട്. നന്ദിനി പ്രസാദിനൊപ്പമുള്ള കാര്യം ഒരുനാൾ നന്ദിനിയുടെ ബന്ധുക്കൾ കണ്ടെത്തുന്നു.  നന്ദിനി സ്വന്തം അമ്മയാണ് എന്ന് വിശ്വസിച്ച ചേച്ചിയുടെ മകൾക്കും, നന്ദിനിയെ പ്രണയിക്കുന്ന പ്രസാദിനും നന്ദിനിയെ നഷ്ടപ്പെടുമോ?...

## അഭിനേതാക്കൾ
* ദിലീപ് – പ്രസാദ്
* കലാഭവൻ മണി – ഫ്രെഡി ലോപസ്
* ജഗതി ശ്രീകുമാർ
* കുതിരവട്ടം പപ്പു – മോട്ടോർ ഡോക്ടർ മത്തായി
* ഒടുവിൽ ഉണ്ണികൃഷ്ണൻ – അഡ്വ. പൗലോസ് മണവാളൻ
* കൊച്ചിൻ ഹനീഫ – പട്ടാളം വാസു
* മച്ചാൻ വർഗീസ്
* ശിവജി
* കുമരകം രഘുനാഥ്
* മോഹിനി – നന്ദിനിക്കുട്ടി
* കൽപ്പന – മീനാക്ഷി

## സംഗീതം
ഈ ചിത്രത്തിലെ എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് ആണ്. 
; ഗാനങ്ങൾ
# കതിരോല തുമ്പി – എം.ജി. ശ്രീകുമാർ, കെ.എസ്. ചിത്ര
# അമ്മാനം ചെമ്മാനം – ബിജു നാരായണൻ, കെ.എസ്. ചിത്ര
# നിമിഷ ദലങ്ങളിൽ നീ മാത്രം – സുജാത മോഹൻ
# ചന്ദനത്തിൽ ഗന്ധ – ശ്രീനിവാസ്
# ആരിരോ മയങ്ങൂ – ബിജു നാരായണൻ
# അമ്മാനം ചെമ്മാനം – കെ.എസ്. ചിത്ര
# കതിരോല തുമ്പി – കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: വേണു ഗോപാൽ
* ചിത്രസം‌യോജനം: ജി. മുരളി
* ചമയം: മുരുകൻ ഷാഡോസ്
* സംഘട്ടനം: കിംഗ് പഴനിരാജ്
* നിർമ്മാണ നിയന്ത്രണം: എം. രഞ്ജിത്ത്

## പുറത്തേക്കുള്ള കണ്ണികൾ
* 
* ''മായപ്പൊൻമാൻ''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ
നാദസ്വരം

തെക്കേ ഇന്ത്യയുടെ ഒരു പരമ്പരാഗത സംഗീതോപകരണമാണ്  നാഗസ്വരം. മരം കൊണ്ടുടാക്കിയ ലോകത്തിലെ ഏറ്റവും ശബ്ദം കൂടിയ ഒരു സുഷിര വാദ്യമാണിത്. ഹിന്ദു വിവാഹവേളകളിലും അമ്പലങ്ങളിലും ഉപയോഗിക്കുന്ന ഈ ഉപകരണം വളരെ ദൈവിക മൂല്യങ്ങൾ ഉള്ളതായി കണക്കാക്കുന്നതിനാൽ ഇതിനെ ഒരു മംഗള വാദ്യമായി പറയുന്നു. തമിഴ്നാടിന്റെ തനത് വാദ്യോപകരണങ്ങളിലൊന്നാണെങ്കിലും കേരളം, കർണാടക, ആന്ധ്രാപ്രദേശ്, തെലങ്കാണ തുടങ്ങിയ സംസ്ഥാനങ്ങളിലും ഇത് ഉപയോഗിച്ചുവരുന്നുണ്ട്. 

## ഘടന
തടിയിൽ നിർമിച്ച ഒരു സുഷിരവാദ്യമാണിത്. ലോകത്തിലെ തന്നെ ലോഹേതര സുഷിരവാദ്യങ്ങളിൽ മുൻനിരയിലുള്ള വാദ്യമായാണ് ഇത് വിലയിരുത്തപ്പെട്ടിട്ടുള്ളത്. . നാഗസ്വരത്തിൽ ഒരു ലോഹത്തകിടിനുള്ളിലാണ് വായിക്കുന്നതിനുള്ള റീഡ് സ്ഥാപിക്കുക. തടികൊണ്ട് തീർത്ത ഒരു കുഴലാണ് നാഗസ്വരത്തിന്റെ മുഖ്യഭാഗം. അത് ഒരറ്റം വിസ്താരം കുറഞ്ഞ് കൂർത്തിരിക്കും. ഇതാണ് വായിക്കുന്ന ഭാഗം. ഇതിന് ഓരിക അഥവാ ഓരികൈ എന്നാണ് പേര്. ഈ ഭാഗത്ത് ഒരു ലോഹത്തകിടിനുള്ളിൽ ഞാണപ്പുല്ലിന്റെ ഇരട്ട റീഡ് ഘടിപ്പിച്ചിരിക്കും. ഇതിലൂടെ ഊതിയാണ് വാദനം. വായിക്കുന്ന ഭാഗത്തുനിന്ന് കീഴോട്ട് വിസ്താരം കൂടി, മറുവശത്തെ വായ്ഭാഗം ഒരു കോളാമ്പിയുടെ ആകൃതിയിൽ പുറത്തേക്ക് പരന്നിരിക്കും.  മേലറ്റം ഒളവ് എന്നു പറയുന്നു 

നാഗസ്വരത്തിന്റെ കുഴലിൽ ആകെ 12 സുഷിരങ്ങളാണുള്ളത്. അതിൽ ഒരെണ്ണം മെഴുകു കൊണ്ട് അടച്ചിരിക്കും. ശുദ്ധമദ്ധ്യമം ശ്രുതി ചേർക്കാൻ ആണ് അങ്ങനെ ചെയ്യുന്നത് .മുകൾ ഭാഗത്ത് കാണുന്ന ഏഴ് സുഷിരങ്ങളിൽ വിരലുകൾ അമർത്തിയും വിടർത്തിയും വായുസഞ്ചാരം നിയന്ത്രിച്ചാണ് നാഗസ്വരം വായിക്കുക. റീഡിലൂടെ ഊതുന്ന കാറ്റിനെ ഇത്തരത്തിൽ സ്വരനിയന്ത്രണം ചെയ്ത് സ്വരസ്ഥാനങ്ങൾ ജനിപ്പിക്കുകയാണ് രീതി. ഊതുന്ന കാറ്റിന്റെ ശക്തിവ്യത്യാസങ്ങൾ, വിരലുകളുടെ ചലനം എന്നിവയാൽ സ്വരങ്ങളെ ഇഷ്ടത്തിനനുസരിച്ച് പാകപ്പെടുത്താമെന്നതിനാൽ ഇത് ഒരു ഗീതവാദ്യമായാണ് 
ഉപയോഗിക്കപ്പെടുന്നത്. മംഗളകർമ്മങ്ങൾക്ക് അഭിവാജ്യ ഘടകമായതിനാൽ മംഗള വാദ്യമായി അറിയപ്പെടുന്നു. 
## നിർമ്മിതി
തഞ്ചാവൂർ ഭാഗങ്ങളിൽ ആച്ചാമരം എന്ന തടിയാണ് ഇതിന്റെ നിർമ്മാണത്തിന് പ്രധാനമായും ഉപയോഗിക്കുന്നത്. ചന്ദനത്തടി, കുങ്കുമത്തടി എന്നിവയും ഉപയോഗിക്കാറുണ്ട്. വെള്ളി, സ്വർണം എന്നീ ലോഹങ്ങൾകൊണ്ട് കുഴൽ പൊതിയുന്ന പതിവും കാണാം. അപൂർവമായി കല്ലിൽ കൊത്തിയെടുത്ത കുഴലുകളും ഉപയോഗിച്ചിരുന്നു എന്നതിനു തെളിവുകളുണ്ട്. അത്തരത്തിൽ ഒരു നാഗസ്വരം തിരുനെൽവേലിയിലെ ആഴ്വാർ തിരുനഗരിക്ഷേത്രത്തിലും ഓമല്ലൂർ രക്തകണ്ഠേശ്വര ക്ഷേത്രത്തിലും ഉണ്ട്. നീളമുള്ള കുഴൽ പോലുള്ള ഈ ഉപകരണം മരം കൊണ്ട് ഉണ്ടാക്കിയതും ലോഹഭാഗങ്ങളുള്ളതും ഇരട്ട ഞാങ്ങണകൾ (റീഡ്) കൊണ്ട് വായിക്കുന്നതുമാണ്. മുകളിൽ ഏഴു സുഷിരങ്ങളും താഴെ അഞ്ചു സുഷിരങ്ങളുമുള്ള ഈ ഉപകരണം പുറത്തുള്ള സ്ഥലങ്ങളിൽ വായിക്കുവാനാണ് ആദ്യകാലങ്ങളിൽ ഉപയോഗിച്ചിരുന്നത്. തെക്കേ ഇന്ത്യയുടെ സംഗീതോപകരണമാണെങ്കിലും വടക്കേ ഇന്ത്യയിലും മറ്റു രാജ്യങ്ങളിലും ഈ ഉപകരണം പലപ്പോഴും ഉപയോഗിച്ചുവരുന്നുണ്ട്.

## പ്രമുഖ നാഗസ്വരവിദ്വാന്മാർ
### തമിഴ്നാട്ടുകാർ

*ടി.എൻ. രാജരത്നം പിള്ള
*കാരക്കുറിച്ചി അരുണാചലം
*തിരുമരുക്ൽ നടരാജപിള്ള
*വീരുസ്വാമിപിള്ള
*മധുരൈ പൊന്നുച്ചാമി
*ഷെയ്ക്ക് ചിന്ന മൌലാന
*നാമഗിരിപ്പേട്ട കൃഷ്ണൻ 

### കേരളീയർ
*അമ്പലപ്പുഴ സഹോദരന്മാർ
*തിരുവല്ല സഹോദരന്മാർ
*ഹരിപ്പാട് സഹോദരന്മാർ
*തിരുവിഴ ജയശങ്കർ
* നല്ലേപ്പിള്ളി ബ്രദേഴ്സ്

### ഭാരതീയേതര നാഗസ്വരവാദകർ
*ചാർളി മരിയാനോ
*റോളണ്ട് സ്കീപ്പർ
*ലൂയിസ് സ്പ്രാൾട്ടർ

## ചിത്രശാല



File:Nagaswaram.JPG|നാദസ്വരം
File:നാദസ്വരവാദകർ.jpg|നാദസ്വരവാദകർ; ഓമല്ലൂർ ഉൽസവവേളയിൽ

﻿

വർഗ്ഗം:സുഷിരവാദ്യങ്ങൾ

വർഗ്ഗം:കേരളത്തിലെ കലകൾ
വർഗ്ഗം:കേരള സ്കൂൾ കലോത്സവ ഇനങ്ങൾ
ഇന്ത്യാനാ ജോൺസ് ആൻഡ് ദി ലാസ്റ്റ് ക്രൂസൈഡ്

**ഇന്ത്യാനാ ജോൺസ് ആൻഡ് ദി ലാസ്റ്റ് ക്രൂസൈഡ്** ജോർജ്ജ് ലൂക്കാസും മെന്നോ മെയ്‌ജസും ചേർന്ന് എഴുതിയ കഥയെ ആസ്പദമാക്കി ജെഫ്രി ബോമിന്റെ തിരക്കഥയിൽ സ്റ്റീവൻ സ്പിൽബർഗ്ഗ് സംവിധാനം ചെയ്ത് 1989-ൽ പുറത്തിറങ്ങിയ സാഹസിക ചലച്ചിത്രമാണ്. ഇന്ത്യാനാ ജോൺസ് പരമ്പരയിലെ മൂന്നാമത്തെ ചിത്രവും *റെയ്ഡേഴ്സ് ഓഫ് ദി ലോസ്റ്റ് ആർക്കിന്റെ* (1981) ആഖ്യാന തുടർച്ചയുമാണ് ഇത്. ഹാരിസൺ ഫോർഡ് പ്രധാന കഥാപാത്രത്തെ വീണ്ടും അവതരിപ്പിക്കുന്ന ഈ ചിത്രത്തിൽ ഷോൺ കോണറി അദ്ദേഹത്തിന്റെ പിതാവായി അഭിനയിക്കുന്നു. അലിസൺ ഡൂഡി, ഡെൻഹോം എലിയട്ട്, ജൂലിയൻ ഗ്ലോവർ, റിവർ ഫീനിക്സ്, ജോൺ റൈസ്-ഡേവീസ് എന്നിവരാണ് ചിത്രത്തിലെ മറ്റ് അഭിനേതാക്കൾ. 1938 ലെ പശ്ചാത്തലത്തിൽ, ഹോളി ഗ്രെയ്ൽ എന്ന നിധി കണ്ടെത്താനുള്ള യാത്രയ്ക്കിടെ നാസികൾ തട്ടിക്കൊണ്ടുപോയി ബന്ദിയാക്കപ്പെട്ട ഹോളി ഗ്രെയ്ൽ പണ്ഡിതനായ തന്റെ പിതാവിനെ ഇന്ത്യാന ജോൺസ് തിരയുന്നതാണ് ചിത്രത്തിന്റെ ഇതിവൃത്തം. മികച്ച ബോക്സോഫീസ് വിജയം ഈ ചിത്രം നേടുകയുണ്ടായി. 474,171,806 ഡോളറാണ് ലോകമെമ്പാടും നിന്ന് നേടിയത്.

## അവലംബം
* 
* 
* 
* 

## പുറം കണ്ണികൾ

* 
* 
* 
* 
* 
* Review of Chris Columbus's first draft
ഭൂമിക

ജയറാം, മുകേഷ്, സുരേഷ് ഗോപി, എം.ജി. സോമൻ, ഉർവശി എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഭൂമിക***. രാഘവൻ നായരുടെ നേതൃത്വത്തിലുള്ള മണ്ണിൽ പണിചെയ്യുന്നവരും ഫ്യൂഡൽ പ്രഭുവായ മാധവ പണിക്കരും തമ്മിലുള്ള സംഘർഷങ്ങളുടെ കഥപറയുന്ന ഈ ചിത്രം തോംസൺ ഫിലിംസിന്റെ ബാനറിൽ ജോൺപോൾ, എം.ജി. സോമൻ എന്നിവർ നിർമ്മിച്ച് ഐ.വി. ശശി സംവിധാനം ചെയ്തിരിക്കുന്നു. തോംസൺ ഫിലിംസാണ്‌ ചിത്രം വിതരണം ചെയ്തിരിക്കുന്നത്. കഥ, സംഭാഷണം എന്നിവയെല്ലാം നിർവ്വഹിച്ചത് എസ്. ബാലചന്ദ്രൻ ആണ്. തിരക്കഥ രചിച്ചത് ജോൺപോൾ ആണ്.

## അഭിനേതാക്കൾ
* ജയറാം – എസ്. ഐ. ഉണ്ണി
* മുകേഷ്
* സുരേഷ് ഗോപി – ഗോപി
* എം.ജി. സോമൻ – രാഘവൻ നായർ
* സായി കുമാർ – രവി
* നെടുമുടി വേണു – രാമവാര്യർ
* കരമന ജനാർദ്ദനൻ നായർ – മാധവ പണിക്കർ
* വി.കെ. ശ്രീരാമൻ – ഗോപാലൻ
* കുതിരവട്ടം പപ്പു – പേങ്ങൻ
* ജഗതി ശ്രീകുമാർ
* ഇന്നസെന്റ്
* മാള അരവിന്ദൻ – റപ്പായി
* കെ.പി.എ.സി. സണ്ണി
* രിസബാവ – രമേശൻ
* ഉർവശി – രാധ
* കനകലത – യശോദ

## സംഗീതം
പി.കെ. ഗോപി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് രവീന്ദ്രൻ ആണ്. പശ്ചാത്തലസംഗീതം ശ്യാം കൊടുത്തിരിക്കുന്നു.

; ഗാനങ്ങൾ
# "നെല്ലോല കൊണ്ട്‌ വാ..." – കെ.ജെ. യേശുദാസ്
# "മനസ്സിനൊരായിരം കിളിവാതിൽ..." – കെ.ജെ. യേശുദാസ്
# "മുകിലേ നീ മൂളിയ രാഗം..." – കെ.ജെ. യേശുദാസ്, കെ.എസ്. ചിത്ര
# "മേലേ ചന്ദ്രിക..." – കെ.ജെ. യേശുദാസ്, കൃഷ്ണചന്ദ്രൻ, സി. ഒ. ആന്റോ

## അണിയറ പ്രവർത്തകർ
* ഛായാഗ്രഹണം: ജെ. വില്ല്യംസ്
* ചിത്രസം‌യോജനം: കെ. നാരായണൻ
* കല: സതീഷ് ബാബു
* ചമയം: എം. ഒ. ദേവസ്യ
* വസ്ത്രാലങ്കാരം: ദൊരൈ
* നൃത്തം: മാധുരി
* സംഘട്ടനം: സുധാകർ
* പരസ്യകല: കിത്തോ
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* വാർത്താപ്രചരണം: എബ്രഹാം ലിങ്കൻ

## പുറത്തേക്കുള്ള കണ്ണികൾ
* 
* ''ഭൂമിക''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
പിറവം വലിയപള്ളി

പിറവം പ്രദേശത്തെ പ്രമുഖ ക്രൈസ്തവ ദേവാലയമാണ് **പിറവം വലിയപള്ളി** എന്നറിയപ്പെടുന്ന  **രാജാധിരാജ** **സെന്റ് മേരീസ് യാക്കോബായ സുറിയാനി [[കത്തീഡ്രൽ]].** 'രാജാക്കന്മാരുടെ പള്ളി' എന്നും ഈ ദേവാലയം അറിയപ്പെടാറുണ്ട്. മർത്തമറിയം പള്ളി, പിറവം പുത്തൻകൂർ പള്ളി എന്നിങ്ങനെയും നാമാന്തരങ്ങൾ ഉണ്ട്. കേരളത്തിലെ പുരാതന ക്രിസ്ത്യൻ ദേവാലയങ്ങളിലൊന്നാണിതെന്നു കരുതപ്പെടുന്നു. യെരുശലേമിലെ ബേത്‌ലഹേമിൽ ജനിച്ച ഉണ്ണിയേശുവിനെ കണ്ടു മടങ്ങിയ മൂന്ന് രാജാക്കന്മാരുടെ നാമത്തിൽ നിർമ്മിക്കപ്പെട്ട ഈ പള്ളി പിൽക്കാലത്ത് കന്യക മറിയത്തിന്റെ നാമധേയത്തിലാക്കിയെങ്കിലും തുടർന്നും 'രാജാക്കന്മാരുടെ പള്ളി' എന്ന വിശേഷണം നിലനിന്നു.

## പെരുന്നാളുകൾ
# ദനഹ പെരുന്നാൾ - ഈ ദൈവാലയത്തിലെ ഏറ്റവും പ്രധാന പെരുന്നാളാണ് ദനഹ പെരുന്നാൾ. ജനുവരി 6-നാണ് പ്രധാന പെരുന്നാളെങ്കിലും  ജനുവരി 1 മുതൽ ആഘോഷങ്ങൾക്ക് തുടക്കം കുറിക്കും. കുട, കൊടി, കുരിശ് എന്നിവയുടെ അകമ്പടിയോടെ പേപ്പതി ചാപ്പലിൽ നിന്ന് പിറവം പള്ളി വരെ പ്രദക്ഷിണം ഉണ്ടാകും.
#ഈസ്റ്റർ - ഈസ്റ്റർ ദിനത്തിൽ പിറവം പള്ളിയിലെ പൈതൽ നേർച്ച (12 കുട്ടികൾക്ക് സദ്യ കൊടുക്കും) വളരെ പ്രസിദ്ധമാണ്.
#കല്ലിട്ട തിരുന്നാൾ - ഒക്ടോബർ 8 (കന്നി മാസം 23) നാണ് ഈ ദൈവാലയം കല്ലിട്ടതിനെ അനുസ്മരിച്ച് പെരുന്നാൾ ആഘോഷിക്കുന്നത്.

## വിദ്യാഭ്യാസ സ്ഥാപനങ്ങൾ
* എം കെ എം എച്ച് എസ് എസ്, പിറവം

## പുറത്തേക്കുള്ള കണ്ണികൾ
*പിറവം വലിയപള്ളിയുടെ വെബ്‌സൈറ്റ് 
* പിറവം വലിയപള്ളി,സിറിയൻ ചർച്ച് വെബ്‌സൈറ്റിൽ നിന്നും  

## അവലംബം


വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
എ ഹിസ്റ്ററി ഓഫ് വെസ്റ്റേൺ ഫിലോസഫി

thumb|150px|right|"എ ഹിസ്റ്ററി ഓഫ് വെസ്റ്റേൺ ഫിലോസഫി"-യുടെ പുറംചട്ട

സോക്രട്ടീസിനു മുൻപ് തുടങ്ങി ഇരുപതാം നൂറ്റാണ്ടു വരെയുള്ള പാശ്ചാത്യ തത്ത്വചിന്തയുടെ അവലോകനമായി, പ്രഖ്യാതചിന്തകൻ ബെർട്രാൻഡ് റസ്സൽ രചിച്ച് 1945-ൽ പ്രസിദ്ധീകരിച്ച ഗ്രന്ഥമാണ്‌ ***എ ഹിസ്റ്ററി ഓഫ് വെസ്റ്റേൺ ഫിലോസഫി*** (പാശ്ചാത്യതത്ത്വചിന്തയുടെ ചരിത്രം).സാമാന്യവൽക്കരണങ്ങളുടേയും ദെക്കാർത്തിനു ശേഷമുള്ള ചിന്തകന്മാരോടു കാട്ടിയ അവഗണനയുടേയും പേരിൽ വിമർശിക്കപ്പെട്ടപ്പോഴും ഏറെ ജനസമ്മതി നേടിയ ഈ കൃതി, ഒരു വൻപ്രസാധന വിജയമായിരുന്നു.  ആദ്യപ്രസിദ്ധീകരണത്തിനു ശേഷം അതിന്റെ പുതിയ പതിപ്പുകൾക്കുള്ള ആവശ്യം മുടങ്ങിയിട്ടില്ല.  1950-ൽ റസ്സലിന്‌ നോബൽ സമ്മാനം നൽകിയപ്പോൾ, അതിനുള്ള കാരണങ്ങളിലൊന്നായി ഈ പുസ്തകവും പരാമർശിക്കപ്പെട്ടിരുന്നു. റസ്സലിന്‌ ജീവിതത്തിന്റെ അവസാനഘട്ടത്തിൽ  സാമ്പത്തിക സുരക്ഷിതത്ത്വം ഉറപ്പാക്കാൻ ഈ ഗ്രന്ഥം സഹായിച്ചു. 

## പശ്ചാത്തലം

1941-ലും 1942-ലുമായി ഫിലഡെൽഫിയയിലെ  ബാൺസ് സംസ്ഥാപനത്തിൽ നടത്തിയ ഒരു പ്രഭാഷണപരമ്പരയെ ആശ്രയിച്ച് രണ്ടാം ലോകമഹായുദ്ധകാലത്താണ്‌  റസ്സൽ ഈ കൃതി എഴുതിയത്. 
പുസ്തകത്തിനു വേണ്ടിയുള്ള ചരിത്രഗവേഷണത്തിന്റെ വലിയൊരുഭാഗം നടത്തിയത് റസ്സലിന്റെ മൂന്നാം ഭാര്യ പട്രീഷ്യാ സ്പെൻസ് ആയിരുന്നു.  1943-ൽ പ്രസാധകന്മാരിൽ നിന്ന് മുൻ‌കൂറായി 3000 ഡോളർ വാങ്ങിയ റസ്സൽ, 1943-44 കാലത്ത് പെൻസിൽ‌വാനിയയിലെ ബ്രിൺ മാവ്ര് കോളേജിൽ താമസിച്ചുകൊണ്ടാണ്‌ ഗ്രന്ഥരചന നടത്തിയത്.  അമേരിക്കൻ ഐക്യനാടുകളിൽ 1945-ലും അടുത്ത വർഷം ബ്രിട്ടണിലും പുസ്തകം പ്രസിദ്ധീകരിച്ചു.

## ഉള്ളടക്കം
മൂന്നു ഭാഗങ്ങളായി തിരിച്ചിരിക്കുന്ന ഈ കൃതിയുടെ ഓരോ ഭാഗവും വ്യത്യസ്ത ചിന്തകന്മാർക്കോ, ചിന്താസരണികൾക്കോ, കാലഘട്ടങ്ങൾക്കോ വേണ്ടിയുള്ള അദ്ധ്യായങ്ങളായി തിരിച്ചിരിക്കുന്നു. 

#### പുരാതനതത്ത്വചിന്ത
*സോക്രട്ടീസിനു മുൻപുണ്ടായിരുന്ന ഥേൽസ്, പൈത്തഗോറസ്, ഹെരാക്ലിറ്റസ്, പാർമനിഡ്സ്, എമ്പെഡോക്കിൾസ്, അനക്സഗോറസ്, പ്രോട്ടഗോറസ് 
*സോക്രട്ടീസ്, പ്ലേറ്റോ, അരിസ്റ്റോട്ടിൽ
*അരിസ്റ്റോട്ടിലിനു ശേഷം വന്ന സിനിക്കുകൾ, സ്കെപ്റ്റിക്കുകൾ, എപ്പിക്ക്യൂറിയന്മാർ, സ്റ്റോയിക്കുകൾ, പ്ലോട്ടിനസിനെപ്പോലുള്ള നവപ്ലേറ്റോണിസ്റ്റുകൾ
തുടങ്ങിയവരുടെ ചിന്തകളാണ്‌ ഗ്രന്ഥത്തിന്റെ ഈ ഭാഗത്ത് പരിഗണിക്കപ്പെടുന്നത്.
#### കത്തോലിക്കാ തത്ത്വചിന്ത
*ആദ്യകാല *ക്രിസ്തീയ സഭാപിതാക്കന്മാരായ അംബ്രോസ്, ജെറോം, ഹിപ്പോയിലെ അഗസ്റ്റിൻ, നർസിയായിലെ ബെനഡിക്ട്,  ഗ്രിഗോറിയോസ് ഒന്നാമൻ മാർപ്പാപ്പ എന്നിവരും; 
*ജോൺ സ്കോട്ടസ് എറിയുജീന, തോമസ് അക്വീനാസ് തുടങ്ങിയ സ്കൊളാസ്റ്റിക് ചിന്തകന്മാരും ആണ്‌ ഇവിടെ പരിഗണിക്കപ്പെടുന്നത്.

യഹൂദ, ഇസ്ലാമിക ചിന്തകളും ഈ ഭാഗത്ത് ചർച്ച ചെയ്യപ്പെടുന്നുണ്ട്.

#### ആധുനികചിന്ത
*നവോത്ഥാനം മുതൽ ഡേവിഡ് ഹ്യൂം വരെയുള്ള ചിന്തകന്മാരിലാണ്‌ ഈ ഭാഗത്തിന്റെ തുടക്കം:  മാക്കിയവെല്ലി, ഇറാസ്മസ്, തോമസ് മൂർ, ഫ്രാൻസിസ് ബേക്കൺ, തോമസ് ഹോബ്സ്, ദെക്കാർത്ത്, ബാരൂക്ക് സ്പിനോസ, ലീബ്നീസ്, ജോൺ ലോക്ക്, ജോർജ്ജ് ബെർക്ക്‌ലി, ഡേവിഡ് ഹ്യൂം തുടങ്ങിയ ചിന്തകന്മാരാണ്‌ ആദ്യം ചർച്ച ചെയ്യപ്പെടുന്നത്. 

*റുസ്സോ മുതൽ ഇങ്ങോട്ട്: റുസ്സോ, ഇമ്മാനുവേൽ കാന്റ്, ഹേഗൽ, ബൈറൺ, ആർതർ ഷോപ്പൻഹോവർ, ഫ്രീഡ്രിക്ക് നീച്ച, പ്രയോജനവാദികൾ, കാറൽ മാർക്സ്, ബെർഗ്സൺ, വില്യം ജെയിംസ്,  ജോൺ ഡൂവി എന്നിവരെക്കുറിച്ചുള്ള ചർച്ചയാണിവിടെ

*"ലോജിക്കൽ വിശകലനത്തിന്റെ ദർശനം" (Philosophy of Logical Analysis) എന്ന അവസാന അദ്ധ്യായം അക്കാലത്തെ റസ്സലിന്റെ തന്നെ ദാർശനിക നിലപാടുകളുടെ സംഗ്രഹമാണ്‌.

## അവലംബം
തിടപ്പള്ളി

thumb|200px|വാഴപ്പള്ളിക്ഷേത്രത്തിലെ തിടപ്പള്ളി (മുകളിൽ നിന്നും)
 
ക്ഷേത്രത്തിലെ അടുക്കളയെ **തിടപ്പള്ളി** എന്നു പറയുന്നു. ഇത് തടപ്പള്ളി, മടപ്പള്ളി എന്നീ പേരുകളിലും അറിയപ്പെടുന്നു. ക്ഷേത്രനിവേദ്യങ്ങളായ ഉണക്കലരിച്ചോറ്, പലതരം പായസങ്ങൾ, അപ്പം, അട തുടങ്ങിയവ ഉണ്ടാക്കുന്നത് ഇവിടെ വച്ചാണ്. ചുറ്റമ്പലത്തിന്റെ തെക്കേക്കെട്ടിൽ കിഴക്കേ പകുതിയാണ് സാധാരണ തിടപ്പള്ളിയായി രൂപാന്തരപ്പെടുത്തുക. ഇതിനായി ആ ഭാഗം കെട്ടിയടച്ച് അടുപ്പ് സ്ഥാപിക്കും. ചുറ്റമ്പലത്തിന്റെ വടക്കുകിഴക്കേ മൂലയിലുള്ള കിണറ്റിൽ നിന്നാണ് തിടപ്പള്ളിയിലേക്ക് വെള്ളമെടുക്കുക. തിടപ്പള്ളിയിൽ നിന്ന് തയ്യാറാക്കിയ നിവേദ്യം ശ്രീകോവിലിലേക്ക് പകർന്നുകൊണ്ടു പോകുന്ന വഴിയിൽ ആരും നിൽക്കാൻ പാടില്ല എന്ന വിശ്വാസവും നിലവിലുണ്ട്.

## അവലംബം

വർഗ്ഗം:ക്ഷേത്രം